text:
Introdukshon
Pechu pisá òf di kai por ta un karga pisá, tantu físiko komo sikológiko. Hende muhé ku ta hasi un redukshon di pechu, mayoria bia ta hasi esaki pa motibu di keho. E peso di e pechunan por okashoná doló na skouder, lomba i garganta i e strèpnan di e brazièr ta kòrta den e kueru di e skouder. E pechunan por ta sensitivo i te hasta doloroso. Pechu pisá hopi bia tambe ta den kaminda pa hasi deporte i hopi hende muhé tin problema pa haña paña adekuá. Den kaso di mancha di e kueru bou di e pechunan, un operashon di redukshon tambe por ofresé un solushon.
Posibilidat i espektativa
Durante e operashon di redukshon di pechu ta tene konsiderashon te sierto límite ku e sais deseá. For di su vishon i eksperensia e siruhano plástiko tambe lo tin un idea di e sais mas adekuá. Usualmente e konseho ta korespondé ku e deseo di e hende muhé ku ke hasi e operashon. No ta duna garantia ku e operashon ta resultá den e sais di pechu deseá. Despues di e operashon e pechunan ta mas chikitu i mas firme, pero tin sikatris permanente. Kon e sikatris ta keda ta diferente pa kada persona. Tin bia e pechunan no tin e mesun sais. E forma i sensibilidat di e punta di pechu tambe por ta diferente despues di e operashon. Despues di e operashon durante kua e tehido glándula bou di e punta di pechu ta eliminá, dunamentu di pechu lo no ta posibel tur ora. Redukshon di pechu òf un operashon pa fortifiká e pechu no ta koregí e kueru eksesivo ku ta kana for di e brasa pa e lomba. Investigashon di anomalia ta keda faktibel despues di un redukshon di pechu. Si bo tin sobrepeso (un BMI mas haltu ku 30), bo mester pèrdè peso promé. E resultado kirúrgiko lo ta mihó i e riesgo pa infekshon ta bira ménos.
Preparashon
Si bo tin sobrepeso ta bon pa bo pèrdè peso promé ku e operashon, pa asina bo haña mihó resultado. Si bo pèrdè peso despues di e operashon, bo pechunan lo kai atrobe.
Si bo ta tuma remedi pa hasi sanger delegá (por ehèmpel marcoumar, aspirin, sintrom(itis), ascal, clopidogrel), bo mester mèldu esaki durante e kombersashon. Uso di e remedinan aki mester keda deskontinuá un siman promé ku e operashon di redukshon di pechu. Bo ta risibí instrukshon tokante esaki di bo dòkter. Nikotina ta oumentá e riesgo pa problema ku kuramentu di e herida. Pa e motibu ei bo dòkter ta konsehá bo urgentemente pa stòp di huma algun siman promé ku e operashon. Si bo ta den tratamentu otro kaminda òf ta alérgiko pa sierto supstansia òf remedi, bo mester mèldu esaki tambe.
Bo mester feita bou di bo brasa un dia promé ku e prosedura. No apliká krema na parti ariba di bo kurpa riba e dia di e operashon. Riba e dia di e prosedura, e siruhano lo pinta un kuadro kirúrgiko riba e pechunan.
Prosedura
Un redukshon di pechu ta tuma un average di 1 pa 2 ora i ta tuma lugá bou di enestesia general. Tin vários téknika kurírguko pa redukshon di pechu. Promé ku e operashon bo siruhano plástiko lo informá bo di e téknika ku e ta bai hasi uso di dje. Den e téknika mas tantu usá, ta redusí e pechu na sais dor di eliminá kueru i tehido glándula na e parti abou di e pechu. Esaki ta krea e promé sikatris.
Pa bo haña un forma di pechu natural, ta apliká e kosé di figura for di e punta di pechu bai abou. Esaki ta bira e di dos sikatris. Despues ta kita e punta di pechu i tin bia ta redusí e areola na sais. Eventualmente ta krea un sikatris den forma di un anker i ta apliká pleister riba e sikatrisnan. Tin bia ta apliká dos drain (tubu fini) den e herida, ku ta konektá na dos bòter. E tubunan ta saka tur vògt for di e herida.
Despues di e operashon
Despues di e redukshon di pechu, ta buta ferbant i pleister na e heridanan. Kualke drain ku ta saka vògt for di e herida por keda pa vários dia. Si tin tiki produkshon di vògt di herida, ta kita esaki lihé. Bo tin un tiki doló durante e promé 24 ora despues di e operashon, despues di esei e pechunan por sinti steif i preshoná. Bo por baña e dia despues di e prosedura. Laga e pleisternan na lugá. For di e dia di e operashon bo mester kuminsá bisti brazièr di sosten òf spòrt. Bo mester bisti e brazièr aki pa dos siman durante 22 ora, despues 2 siman pa 12 ora. Despues di 4 siman bo por kuminsá bisti e brazièr ku bo ke. Despues ku bo bandoná hòspital bo ta haña un sita pa kontrolá na poli. Durante e bishita na poli aki ta kita e puntanan.
Despues di e operashon bo ta sinti un preshon pisá den e kueru. Por dura 9 te 12 luna promé ku e pechunan yega na nan forma final. Ta bon pa pidi yudansa durante e promé siman despues ku bo yega kas. Mas rùst bo duna bo herida, mas mihó e sikatris ta kura. Bo no tin mag di hasi ehersisio, landa, baña pa tempu largu òf hisa kos pisá durante seis siman. Despues di mas o ménos dos siman bo mes por hasi trabou diario leve na kas. Hunta bo pechunan ku krema i duna nan un masashi pa asina hasi e sikatris mas flèksibel. Pero bo por hasi esaki solamente despues ku a kita e puntanan i ora e herida a kura kompletamente. Miéntras e sikatris ta kòrá, ta konsehabel pa protehá nan ku sunblock. E rekuperashon kompleto ta dura aproksimadamente un aña.
Riesgo i posibel komplikashon
Sirugia di redukshon di pechu tin e mesun riesgo ku kualke otro operashon. Un herida por sangra òf bo por haña un infekshon (na e herida). E pechu por mustra otro tambe ora e ta hinchá. Tambe ta importante pa bo sa ku simetria total di e pechunan kasi no ta posibel durante un operashon di pechu.
Despues di e operashon, bo por eksperensiá ménos sentimentu den e punta di pechu òf esaki por ta mas sensibel. Meskos ta konta pa e parti abou di e pechu. Usualmente esaki ta bin bèk durante e proseso di sanashon. Ora ta trata di pechunan hopi grandi, tin un chèns tambe ku parti di e punta di e pechu ta haña insufisiente sanger despues di e operashon i komo konsekuensia di esaki e punta di pechu por muri.
Hopi bia no por prevení formamentu di sikatris eksesivo, espesialmente serka esnan ku tin un predisposishon pa esaki (keloid).
Kompensashon
Generalmente ta kompensá un operashon pa redukshon di pechu solamente si e pashènt tin por lo ménos un D-cùp, òf si e pechunan opviamente no tin e mesun sais. E BMI tambe mester ta 30 òf mas abou. E konsehero médiko òf e kompania di seguro médiko ta tuma e desishon aki. Ta posibel ku e konsehero ta yama bo pa su ora di konsulta.
Breast reduction surgery is generally only reimbursed when you have at least a D-cup, or when the breasts are decidedly uneven in size. The BMI will also have to be 30 or lower.
The decision on this is taken by the medical advisor of the health insurer. It is possible that this advisor will call you for his consultation hour.
Teksto di hustifikashon
E teksto aki ta destiná pa komplementá e kombersashon ku bo dòkter. E informashon general aki no por hustifiká kada situashon individual tur bia. Si bo tin kualke pregunta despues di lesa e informashon aki, e siruhano plástiko lo ta kontentu di papia ku bo durante ora di konsulta. Por ta útil pa skibi bo preguntanan adelantá.


c: text/html

text:
Oranjestad-Minister di Cultura Otmar Oduber a reuni dialuna merdia cu creadornan di e documentario ‘Mighty Lords, Kings and Queens: Calypso and the politics of recognition’.
Ta asina cu e documentario aki a wordo crea dor di 2 hoben profesional, Shareli Emanuelson cu ta e cineasta di e proyecto y Gregory Richardson kende ta e persona encarga pa documenta esaki y trece e documentario den un forma di buki, yama ‘Calypso and Resistance in Aruba’.
Pa Minister di Cultura ta un gran honor pa por a ricibi e presentacion di e plannan di e hobennan profesional pa cu e documentario basa riba e herencia historico di Soca y Calypso cu sigur ta hunga un rol hopi importante den cultura di Aruba.
Manera e mandatario a indica diferente na ocasion poco ta e historia di nos herencia cu ta documenta y e presentacion aki ta duna indicacion cu ya e generacion nobo tin aliento pa sa mas y pa comparti esaki.
E meta principal di e proyecto aki ta pa haci traspaso di informacion pa medio di educacion pa generacionnan cu ta bin. Esaki sigur tin bon coneccion cu e vision di e mandatario pa cu e maneho di cultura.
Ambos desaroyador a indica cu nan motivacion pa e proyecto aki ta pa sa mas di e identidad di comunidad y cultura den cuadro di e generonan di Soca y Calypso, ambos musica polular durante di celebracion di Carnaval y cu a wordo importa y adapta na nos folklore añanan atras.
Pronto e documentario aki hunto cu e publicacion lo wordo presenta na publico tanto pariba como pabou di brug.
Minister Oduber ta hopi contento di mira con e generacion nobo ta tuma e iniciativa pa cuminsa cu algo cu tin hopi nesecidad na dje y ta haci un yamado na comunidad completo pa brinda sosten na e proyecto aki.

robotstxt: allowed

filter: keep


text:
Pasku na Kòrsou: Un Temporada Yená Ku Kumindanan Dushi
E temporada di Pasku a yega na Kòrsou i bo por sinti e ambiente di dianan di fiesta ku ta reina na e isla. Hopi hende ta kumpra palu di Pasku òf pone lus di dekorashon dilanti di nan kas. I awor pueblo henter por disfrutá di e adornonan bunita i festivo ku ta dekorá Alameda ku Brionplein. Definitivamente bo por sinti algu di magia den e aire tur kaminda ku bo bai.
Pa hopi yu di Kòrsou esaki ademas ta e temporada pa sinti algu di magia den nan stoma tambe. Pasobra e temporada di Pasku na Kòrsou ta un temporada den kual nos por disfrutá di e platonan delisioso ku ta aparesé solamente pa fin di aña. Anto ningun no tin mas demanda ku e ayaka, un masa di maishi yená ku un variedat di sorto di karni òf galiña, rasenchi i oleifi sin pipita, i mará den blachi di banana. Bo ta hañ’é den kasi tur kas na Kòrsou durante dianan di fiesta.
E plato aki tin hopi nòmber den Karibe i Latino Amérika. Na Venezuela e yama hallaca. Na Santo Domingo e ta konosí komo guanimos. Na Puerto Rico nan ta yam’é pasteles i na Trinidad nan ta yam’é pastelle. Pero na Kòrsou nos konosé simplemente komo ayaka i no tin riba esun di nos. Si e no ta herebiendo den un wea den kushina, bo no por tin e sintimentu di Pasku.
Asina hopi yu di tera bibá na Hulanda ku no por biaha bai nan dushi isla den e temporada aki tambe ta pensa. P’esei empresanan di catering ayanan ku ta spesialisá den kumindanan di Kòrsou ta haña masha hopi pedido pa ayaka i otro kumindanan di Pasku durante fin di aña. A yega di pasa ku e pedidonan a bira asina tantu ku e empresanan mester a kuminsá rechasá pedido despues di un sierto kantidat sino nan lo no a haña chèns di disfrutá di Pasku ku nan famianan mes.
Pero banda di e ayaka bo ta haña otro kumindanan spesial riba mesa durante fin di aña. Esakinan ta e pekelé (haring salu), sùlt (orea di porko den zür ku peper), ham di Pasku (un otro kuminda masha popular na Kòrsou durante temporada di Pasku) i e Kerstbrood, kual ta pan zut.
E temporada di Pasku ta un tempu masha dushi mes na Kòrsou i e kuminda di fin di aña ta hunga un ròl hopi importante den e kreashon di e ambiente dushi ei. E ta hasi nos dushi isla mas dushi ainda.


text:
Madiki: Un rato despues di e sucedido dilanti Bar a Bar, team di recherche a haci un entrada hudicial na un cas na Madiki, enbuska di un sospechoso buska pa husticia di initial J.H. e tabata wordo buska pa un caso di intento di asesinato y lo a los tiro.
E sospechoso no tabata na e cas na momento di e entrada hudicial, pero na e cas autoridad a bin topa cu varios articulo y un brommer cu tabata procedente cdi ladronicia. Tambe den e cas tabata tin 5 persona ilegal, tur tabata di nacionalidad venezolano. E ilegalnan a keda deteni y transporta pa warda di polis pa mas investigacion referente traficacion di hende.
E sospechoso a wordo haya na un otro adres na Ponton y mesora recherchenan a detene. Fiscal tambe tabata presente durante e entrada hudicial aki.


text: ORANJESTAD: Dialuna mainta Minister Endy Croes, ex- MLB pitcher di ekipo Baltimore Orioles, Calvin Maduro hunto cu Charitable Foundation OACF den comunicacion y trabou estrecho cu Gobierno di Aruba a logra baha un container di 20 pia mas cu 50 mil Dollar na materialnan deportivo. Tanto material nobo y segunda mano di baseball, softball y algun di futbol. E materialnan a wordo aloca den warehouse y ekipo di deporte ta sorteer nan pa e siman entrante cuminsa parti a traves di ekiponan, organisacionnan di baseball y softball como tambe pa regala muchanan di menos recurso y muchanan cu ta practica deporte. E proyecto aki ta un colaboracion cu diferente instancianan internacional pa asina trece tambe material pa diferente deporte na Aruba. Minister Endy Croes ta gradici sr. Calvin Maduro, Charitable Foundation OACF y tur cu di un otro manera a haci e proyecto aki un realidad pa nos muchanan y deporte di Aruba.


text:
Tempo: Awe anochi: levemente te parcialmente nubla y seco den marduga y mayan: parcialmente nubla cu un awacero breve
temperatura maximo 32 grado celsius
temperatura minimo 27 grado celsius
bahada di solo : 6:50 pm
subida di solo : 6:50 am.
Biento: For di direccion oost i modera te basta fuerte; forsa 4 te 5 (20 te 39 km/ora, 11 te 21 nudo). Den dia fuerte te posiblemente duro den rafaga; forsa 6 te 7 (40 te 61 km/or, 22 te 33 nudo)
situacion general di tempo pa proximo 24 ora: lo no bay tin mucho cambio den e tipo di tempo cu tin actualmente. sinembargo, humedad lo aumenta un tiki den partinan mas abou di
atmosfera y esaki por pone un awacero breve desaroya den oranan di marduga i mainta trempan. sobra di dia weer generalmente seco lo prevalese.
condicionan maritimo/ estado di lama: Un estado di lama modera te localmente poco bruto na partinan oost te noordwest ta wordu spera pa proximo 24 ora. olanan ta for di direccion oost- noordoost. haltura di olanan lo ta di 4 te localmente 8 pia na partinan oost te noordwest caminda labaderanan modera for di noord lo haci e parti aki poco bruto.
aviso/ alerta: un aviso pa boto chikito ta na vigor pa partinan oost te noordwest di costa y lama habri generalmente.
fenomenonan special: ningun
potencial di awacero pa proximo 24 ora: 1 mm of menos;
localmente esaki por varia.
registracion di temperatura (grado celsius) y awacero (mm)
den ultimo 24 ora:
airport : max 31 / min 26 / 0.0 mm
westpunt: max 30 / min 27 / 0.9 mm
sta rosa: max 31 / min 27 / 0.0 mm
pronostico di tempo pa proximo tres (3) dianan:
parsialmente nubla cu un awacero pasajero. Biento lo ta for di direccion oost; modera te basta fuerte; fuerte te posiblemente duro den rafaga; temperatura ( grado celsius) max / min lo ta: 31 / 26


text:
Hola, por fabor verifique di direkshon di koredó electrico
Si bo no ta risibí un koredó elektróniko, por bin bek na post, òf bo por cambia di direkshon di koredó electricoNos proposicion un plataforma di liña ku ta pèrmití na usuario subi i pa kompartí imagennan, dios i otro kontenido. Nos di drechi di e titular di propiedat intellectueel ta na serio i ta kumpli manera profesor un sirbishi ku tur e plannan aplikabel di Estudio uní Digitale Milanou Copyright Act. Si bo ta deseá un informashon e kontenido ku bo ta kere ku pone òf kibramentu nan spantaparha di autor, por fabor pulls ta kontinuá i yena e GAG DMCA formularionan di Notifikashon di Kulpa di spantaparha di Autor. Tene na kuenta ku un informashon basa riba e kulpa òf violation di spantaparha legal mester bin di spantaparha e doño òf un hende autorisacion pa informá riba su nòmber (i. g. Si bo no ta di kriadó di spantaparha òf bo representante autorisacion, no laga nos ta por di proceso di informashon. Por kita e contrario alentador òf e promocion di outo en daño, e only di supsidio, corta i teatro di kuminda. E por kita e pilarnan di e identifica di bestianan di outo en daño, si e bot ataques òf ta hari pa nan skol. Tin di kita nan pa lanta òf e promocion di outo en daño, e only di supsidio, corta i teatro di kuminda. E por kita e pilarnan di e identifica di bestianan di outo en daño, si e bot ataques òf ta hari pa nan skol. Tin di kita nan pa lanta òf e promocion di outo en daño, e only di supsidio, corta i teatro di kuminda. E por kita e pilarnan di e identifica di bestianan di outo en daño, si e bot ataques òf ta hari pa nan skol. GAG tuma den e serie di siguridat Si un hende post kreá contrario na inventario ta purba ta, por pesar kontinuá i yena e formulario.
Segers di promociona tur e solicitud informashon, inkluyendo un voto ta IDENTIFICA meta pa e gobernashon.
Nos solamente kontesta riba e informe ku nos mand'di e persona ku ta wòrdu planta òf representante di hende ta wòrdu planta (por ehèmpel: un tata di famia).
Si un hende ku bo sa ta wòrdu gañami, por fabor wak e persona ku e informashon.


text:
…5% kresementu den turismo di estadia…
WILLEMSTAD – 27 di ougùstùs 2019 – Ofisina di Turismo di Kòrsou (CTB) ta raportá otro luna positivo den kresementu den kantidat di turista di estadia. E sifranan mas resien ta mustra un kresementu di 5% den turismo di estadia na luna di yüli 2019. Un total di 37.248 turista di estadia a keda registrá na yüli, un kantidat di 1.611 turista mas kompará ku yüli 2018.
Hulanda, e pais for di kual nos ta risibí mayoria turista di estadia a registrá 3% mas turista di estadia na yüli. Total 16.454 turista di estadia a keda risibí for di Hulanda. Alemania a presta hopi bon registrando 33% mas turista den luna di yüli. E buelo temporal for di Frankfurt ku Condor a terminá fin di luna di aprel i lo inisiá dia 3 di novèmber próksimo. Mientrastantu Europa kompletu a krese ku 4% produsiendo 19.727 turista na yüli.
E merkado di Nort Amérika a krese ku 3% na yüli 2019. Nos a yama bon bini na un total di 7.007 turista di estadia prosedente di Nort Amérika. No opstante e echo ku tabata tin ménos airlift for di New York i Charlotte kompará ku aña pasa, yegada for di Estádos Unidos a krese ku 4%. E kresementu positivo for di Estádos Unídos ta reflehá e demanda kontinuo for di e pais aki. CTB huntu ku su partnernan a keda promoshoná e kampaña di merkadeo “Curaçao: Feel It For Yourself” konsientemente, kual ta dunando resultado.
Turismo di estadia for di Sur Amérika ta sigui registrá un kresementu leve di 2% na yüli 2019. Airlift adishonal a hunga un papel importante den e kresementu registrá. Dia 11 di aprel último, Wingo a lansa su servisio di dos biaha pa siman for di Bogotá pa Kòrsou. Avianca na su turno ta operando 4 buelo adishonal pa siman for di Bogotá e aña aki den komparashon ku aña pasá. Tur e akshonnan aki a oumentá turismo di estadia for di Colombia. Un total di 2.289 bishitante a keda registrá for di Colombia, un kresementu di 26% den turista di estadia.
Region di Karibe a krese ku 18% na yüli. Total un kantidat di 3.724 turista di estadia a keda risibí. Aruba a registrá un kresementu di 4%, den sifranan apsoluto ta trata di 1.294 turista.
E kantidat total di anochi pa turista a krese ku 2% na yüli 2019. Total 362 mil anochi a keda registrá. Turistanan for di Europa a keda 246 mil anochi na Kòrsou kual ta igual na yüli 2018. Turistanan prosedente di ámbos Nort komo esnan for di Sur Amérika a keda respektivamente un kantidat di 49 i 43 mil anochi durante luna di yüli. Turistanan prosedente di region di Karibe a keda un total di 23 mil anochi na Kòrsou.
Turismo di estadia yanüari te ku yüli 2019
Turismo di estadia a krese ku 14% e promé 7 lunanan di 2019. Tur region menshoná a raportá kresementu. Total Kòrsou a risibí 275 mil turista di estadia di yanüari pa yüli 2019. For di Europa nos a risibí 142 mil turista na Kòrsou, un kresementu di 11%. For di Nort i Sur Amérika nos a risibí respektivamente 63 mil i 42 mil turista. Region di Nort Amérika a krese ku 11% miéntras Sur Amérika a krese ku 27%. Nos paisnan bisiña den Karibe a sòru pa 21 mil turista den e periodo aki kual ta un kresementu di 16%.


text:
Pa bo yega na un perfume desea bo mester machika i mula un flor saka su likido i holo.
E mesun manera esun ku tin un bida ku Dios tin e Perfume di Kristu. Kristu Hesus a humiya su mes i wòrdu machika na krus la awe nos por tin salbashon.
Esun ku ta dispuesto na konkistá su salbashon, mester ta dispuesto na machika su boluntat pa asina e por risibi e perfume di Kristu. Si bo no sakrifiká bo karni i bo boluntat ta imposibel pa bo tin un kompromiso ku Dios.
Bo plan no ta e plannan di Dios. Bo Deseo no ta e deseonan di Dios. Dios su plan i deseonan ta mihó i mayó ku esnan di bo.
Mientras bo no machika bo boluntat, e boluntat di Dios lo no prevalesé den bo bida i lo bo no ta un perfume di Kristu.
Job tabata un hòmber ku personalmente no tabata konose Dios, sinembargo e tabata sigui e enseñasanan dor di obedesé Dios.
“SEÑOR a puntra satanas: ‘Di unda b’a sali?’ El a rospondé SEÑOR: ‘M’a kaba di rekoré mundu henter i pasa tur kaminda.’ ‘B’a paga tinu riba mi sirbidó Job?’ SEÑOR a puntra. ‘No tin niun hende manera e na mundu. E ta honesto i di kondukta ireprochabel, e tin rèspèt di Mi i ta evitá di hasi maldat.’ Satanas a rospondé: ‘Akaso Job no tin motibu pa respetá Dios? Bo n’ pone un protekshon rònt di dje, di su famia i di tur loke e ta poseé? Bo a bendishoná trabou di su man di manera ku su trupanan di bestia, grandi i chikí ta yena henter e pais. Pero rèk bo man i destruí tur loke e tin i lo e blasfemá bo abiertamente.’ ‘Ta bon,’ SEÑOR a bisa satanas. ‘Tur loke e tin ta bai den bo poder, pero no pone un dede riba Job mes sí.’ Satanas a kita bai for di den presensia di SEÑOR.”
Job 1:7-12
Loke a yama e atenshon di Dios tabata ku Job sin konose Dios i sin ku e tabatin Spititu Santu tabata un hòmber sinsero. E tabata hui pa mentira i tabata un persona ku un karakter ireprochabel.
Dios ke mira den nos e mesun kos ku e la mira den Job. Dios konose bo kurason i ken bo ta di bèrdat.
“Un dia ku sirbidónan selestial a presentá dilanti di SEÑOR, satanas, e akusadó, tambe a bini huntu ku nan. SEÑOR a puntra satanas: ‘Unda b’a sali?’ El a rospondé SEÑOR: ‘M’a kaba di rekoré mundu henter i pasa tur kaminda.’ ‘B’a paga tinu riba mi sirbidó Job?’ SEÑOR a puntra. ‘No tin niun hende manera e na mundu. E ta honesto i di kondukta ireprochabel; e tin rèspèt di Mi i ta evitá di hasi maldat. E ta mantené su integridat ketu bai asta despues ku b’a instigá Mi pa ruin’é sin niun motibu.’ Pero satanas a rospondé SEÑOR: ‘Miéntras Bo no hasi nada pa su kueru pika, tur kos ta bai bon. Un hende ta dispuesto na sakrifiká tur kos kontal ku salba su bida. Pero ke hubo si Bo mishi ku e mes, ku su kurpa? Mi ta sigurá bo ku e ora ei sí e ta blasfemá Bo abiertamente.’”
Job 2:1-5
Mensage di Fe.


text:
WILLEMSTAD-14 di òktober 2014:- Algun luna pasá un episodio di e programa di televishon ‘House Hunters International’ a keda filmá aki na Kòrsou. E pareha Urlin i Stephanie ta buskando e kas di nan soño den Karibe i Kòrsou a resultá e sitio ideal. E episodio lo pasa djarason awor 15 di òktober na HGTV. Ofisina di Turismo di Kòrsou (CTB) ta kontentu mirando ku tipo di produkshonnan manera esaki ta yuda den e esfuersonan pa merkadeá Kòrsou.
E programa ‘House Hunters International’ di HGTV ta sigui parehanan rònt mundu riba nan búskeda pa e kas di nan soño. Huntu ku e pareha ta buska un kas ku tantu paden komo pafó ta kumpli ku deseo di e pareha i ta na un preis ku nan por paga. E episodio grabá na Kòrsou ta konta di e pareha Urlin i Stephanie prosedente di Jersey ku ta disfrutando di un bida trankil na Jersey. Nan aserkamentu pragmátiko a permití nan konstruí un bon fundeshi pa futuro di nan famia. Despues di un bishita kòrtiku den Karibe Urlin a regresá Jersey bèk kompletamente namorá di e idea di tin un kas ku bista riba laman Karibe. Aunke e invershon aki lo por tin reperkushon pa e finansa di nan famia, Urlin ta determiná pa eksplorá e diferente posibilidatnan. Stephanie a disidí di apoyá Urlin den su búskeda i a disidí di kompañ’é riba su búskeda pa un kas ku bista riba laman Karibe aki na Kòrsou. Pero si resultá ku nan no por haña un kas ku ta satisfasé nan i ku nan por paga kisas Stephanie lo konvensé Urlin pa bandoná Kòrsou sin e kas di su soño.
Ku realisashon di e grabashon di e episodio di ‘House Hunters International’ por bisa ku un bes mas Kòrsou tin un logro grandi pa anotá riba su kuríkulo. E inisiativa pa e programa aki a bini di Re/Max Bon Bini Curaçao. E episodio ta klá pa bai den aire dia 15 di òktober 10:30or di anochi na HGTV. Invitashon ta bai na un i tur pa wak e episodio aki i disfrutá di otro grabashon internashonal realisá na nos dushi pais Kòrsou.


text:
Integracion pa Minister Glenbert Croes ta hopi importante pasobra pa e mandatario Integracion ta mucho mas cu permisologia. Integracion ta yuda nos hendenan cu un trabou. Integracion ta yuda nos hendenan cu ta sin trabou pa hopi tempo, drenta bek e mercado laboral mediante cursonan di capacitacion. Tin demanda. Comercio mester di hende. Pa esaki pronto, manera anuncia anteriormente, lo introduci e Enseñansa pa Empleo ‘nobo’ cu lo asisti cu (re)capacitacion di nos hendenan cu cursonan di nivel y reconoci pa mercado laboral.
Permisologia
Minister Croes a expresa cu e ta comprometi na percura pa e procesonan na DIMAS y DPL di integracion y di maneho di admision di stranheronan, tuma luga na un forma mas eficiente, mas humano, mas corecto y mas transparente.
Tin pleno confiansa cu DPL y DIMAS hunto, trahando den bon cooperacion cu otro, lo logra ‘fuel’ e recuperacion economico di nos pais mas ainda, Minister Croes a expresa.
Anticipando esaki, a dicidi di elimina varios limitacion den proceso di permiso. E limitacionnan aki tabata necesario den e temporada di crisis causa pa e pandemia. Pero awor, tumando na cuenta e desaroyo economico, cu nos turismo ta floreciendo, e demanda y desaroyo riba mercado laboral, e mandatario a dicidi di trece cambio den e proceso pa cumpli cu e demanda di nos mercado laboral.
Tur instancia concerni a ricibi copia di e instruccion di maneho aki cu tin como meta pa agilisa e proceso di permisologia evitando tardansanan innecesario, na mes momento dunando e servicio cu ta cuadra cu e mandatario su vision.
Infrastructura di DPL
Gobierno di Aruba ta invirtiendo den e infrastuctura di ICT di DPL pa digitalisa esaki completamente pa evita retrasonan y tardansanan innecesario. Ya pa 2023 por mira fruto di e inversion aki.
Pa loke ta e servicio na DPL, e mandatario ta den constante deliberacion cu e Director di DPL pa eynan tambe percura pa agilisa e proceso y servicio. Ta discutiendo diferente cambionan cu pronto lo wordo anuncia, cu no solamente lo haci e servicio mas rapido pero na mes momento ta empodera e departamento pa por cumpli cu nan mision di yuda nos hendenan cu un trabou.
Tin pleno confiansa cu DPL y DIMAS hunto, trahando den bon cooperacion cu otro, lo logra ‘fuel’ e recuperacion economico di nos pais mas ainda, Minister Croes a expresa.


text:
KRALENDIJK – Sanikolas i su Pitnan a bishitá diferente skol básiko ayera mainta, bispu di fecha natal di e hòmber Santu. Entre otro nan a bishitá Skol Amplio Papa Cornes. Un kantidat di mucha tabata presente bou di “Bongo” pa topa ku e hòmber bieu i barba largu. Un ambiente total a reina na e sitio den kura di skol. Kantamentu, baliamentu i show tabata tur loke a sosodé e mainta. Ayera tabata e dia importante pa pone sapatu ku yerba pa e Pitnan pasa pone regalo i bai ku e yerba komo muestra di apresio pa e kabai di Sanikolas. E kabai ku nunka no ta kansa.
Kombinashon di potrèt ta ilustrá parti di e aktividat na e skol.


text:
ORANJESTAD (AAN)- Via di DIARIO, e actriz Lenie Henttu-Jeandor ta haci e presentacion di su buki “Formacion di un actor”,
cu e ta dedica na e hubentud di Aruba y e Scol di Teatro “Juana Sujo”, situa na Caracas, Venezuela, den cual el a haya su formacion teatral profesional.
“Respetable hubentud di Aruba y na tur cu ta desea di forma parti di e gremio teatral, debi cu tin tanto restricción pa cu e pandemia, di presenta mi buki ‘Formacion di un Actor’ via di DIARIO.
Prome cu tur cos, mi kier a gradici Sra. Rafi Elisabeth-Statie, kende ta e persona cu a yudami drenta e scol di Teatro “Juana Sujo’. Di curazon danki amiga-colega Rafi.
Den pasado despues cu mi a skirbi y presenta e buki ‘Manual pa Escenario’ mi a haya e peticion di parti di varios persona pa skirbi e ‘Tecnica teatral pa e formacion di un actor’ pa e hubentud di Aruba. Tambe mi kier haci uso di e oportunidad aki pa sugeri e hubentud di Aruba con pa hiba un bida sano den e gremio teatral y gana respet di tanto productor como di director, elenco y ekipo artístico.
Den e buki ‘Formacion di un Actor’ tin opinion di tres Educador di Aruba.
Sr. Ito Tromp, Sr. Charles Croes y Sra. Luty Martinez. Tur tres tin e hubentud di Aruba na pecho y pa mi nan opinion ta un privilegio. Un danki di curazon tanto na Sr. Ito Tromp pa su opinión y kende a coregi e gramática, Sr. Charles Croes y Sra. Luty Martinez pa nan opinión, Sr. Alan Arends cu a diseña e kaft, Sra. Jeta Quilotte cu a traduci loke mi a skirbi na spaño 51 aña pasa, pa papiamento y tambe na Unoca kende a haci posibel pa e buki aki ta riba plaza awe.
E buki ‘Formacion di un Actor’ ta abarca tur mi conocimiento cu mi a adkeri durante e prome dos semesternan na ‘Scol di teatro Juana Sujo’ Caracas, Venezuela. Augustus 1976 pa Juni 1977
Te ainda mi tin e schrift cu ta un relikia y comprobante pa mi, pa cu loke mi a siña y skirbi. Pa esunan cu no sa, mi a skirbi e buki “Manual pa Escenario” después cu mi a tuma mi curso di stage-managing den seis diferente teatro na Broadway, New York na 1996. E ta abarca e trao di un Stage-Manager for di dia di Audicion te cu e dia di Presentacion. Tanto pa un Revista Musical (musical review) como cualkier genero teatral of cualkier otro evento musical.
Manera nos tur sa e gremio teatral ta rekeri vocacion y disciplina. Pa por eherce e trabao di un escritor, guionista, productor, director, actor of actriz, esaki ta rekeri masha hopi buskeda y dedicacion. E autor su idea, meta, creatividad y kico e kier logra pa cu su obra teatral, ta loke tanto e director como e actor mester sa di analisa y tambe memoriza. Pues, ‘e trabao di mesa’ ta sumamente necesario. Ta e forma con e obra teatral a wordo dirigi y con e actor/actriznan a interpreta e caracteristica y psicologia di cada personaje, tambe nan interelacion, gestonan, expresión corporal y Intensidad ta loke ta conta y por wordo considera como un trabao of actuacion profesional of no profesional.
Profesionalismo: Jeandor a sigui splica cu profesionalismo ta e manera of forma di desaroya un actividad cu responsabilidad y exactitud.
“Hopi bez mi a yega di tende expresionnan haci ‘Ta artista e ta’, cualkier trabao cu'n persona ta eherce ta un Arte. Pues... nos tur ta artistanan. Mi a mira y a keda impresiona di mira, con un Hardinero a cambia y drecha un hardin di un hotel cual ta un arte riba su mes. El a uza su imaginación y a crea. Pues... e Hardinero ey ta un Artista. Arte ta loke ta impresiona e sentidonan di e ser humano. Imagen-sonido”, Lenie a expresa.
Conseho na Hubentud: “No rebaha, critica, tene di bofon of discrimina un persona pa cu su físico si e ta den un grupo teatral. No core huzga pasobra ni un hende no conoce e potencial, talento, don y conocimiento di cada ken te ora cu e demostra esaki.
Tampoco bay tras di comentarionan, pasobra ni un hende sa cuanto di loke ta wordo bisa di un persona ta cuadra cu realidad” asina Lenie Henttu-Jeandor ta aconseha nos hubentud.
Sugerencia di un Director di Teatro: Oslin Boekhoudt (q.e.p.d), fundador di e grupo teatral mas bieu di Aruba, un di e miho directornan di obranan teatral na Aruba a yega di comparti cu mi un sugerencia valioso despues di a lesa e buki ‘Manual pa Escenario’. Su sugerencia tabata: ‘Jamas acepta kliek (camarilla) den un grupo teatral, pasobra esaki por trece desunion y e fundador tin pa lucha pa mantene e grupo activo y uni.
Pues ami a acepta e sugerencia. Mesun cos mi ta sugeri e hubentud di Aruba. Y ami ke bisa no laga egoismo, envidia, orguyo, hipocresia, intriga, tenemento di bofon, crece den boso curazon. Mas bien trata di siña di esun cu bo ta mira cu tin mas talento y conocimiento cu bo”, Lenie Henttu-Jeandor a subraya.


text:
Tur luna Horacio Oduber Hospital (HOH) su enfoke ta pa elogia coleganan cu di un forma of otro ta destaca y ta bay e “extra mile”. Pa luna di september a scoge como empleado di luna Lawrence Henriquez cu ta traha na departamento di Medisch Administratie. Manera semper servicial y colegial, Lawrence no a duda y a yuda su colega ora a yame pa trece un buki pe unda nan ta “hayando les”. Un surprise emocional ora ela ripara cu no ta les su coleganan a bay pero sino un celebracion specialmente p’e. E no a spera na ningun momento di mira su famia, coleganan di otro departamento y Hunta di Directiva presente y a keda masha contento ora di tende cu a scoge como empleado di luna.
Segun Emile Thiel, colega di Lawrence, tabata un reto pa organisa e sorpresa aki pasobra Lawrence ta un persona cu ta observa tur cos. Despues di a hinca ful e evento den otro, a traha un groupchat, haci afspraak, unda cu cada un colega a trece snacks y decoracion p’asina organisa e celebracion sorpresa aki.
Lawrence Henriquez ta traha actualmente na Medisch Administratie cu tin un rol masha importante na HOH. Nan ta maneha e dato y informacion di tur pashent, incluyendo nan testnan, pues nan historia medico. E dokternan local y internacional regularmente ta den contacto cu e departamento aki pa por haya acceso na informacion di pashent y pues pa por yega na un bon diagnostico medico. E intercambio di informacion semper ta bay na un manera safe y segun proceduranan masha estricto y conforme ley y protocolnan stipula.
Como colega Lawrence ta hopi amabel, colegial y servicial. Un tremendo team player. Semper e ta pendiente di su coleganan, no solamente di su departamento pero tambe di henter e organisacion.
Semper su trabao ta netjes y detaya. E ta ricibi hopi compliment, no solamente di local pero tambe di turista. Un ehempel di Lawrence su dedicacion ta cu e la bolbe trabou bek un diabierna atardi pa asina regla toch pa un pashent haya su documentonan prome cu e bay afo, pues e ta bay semper “the extra mile”. E pashent a keda feliz y a manda por ecrito su compliment pa colega Lawrence su servicio!
Lawrence ta activo den mehora servicio y calidad y ta ehecuta medida pa optimalisa e procesonan. Nan ta procesa miles di dossier di pashent pa aña y nan mester ta bon warda pa asina por haya bek facilmente. Ademas, Lawrence ta prepara e trabou pa e ‘medical coders’.
Hospital ta masha orguyoso di su empleadonan y ta un di e poco dunadonan di trabou cu tur luna ta anuncia un empleado di luna pa mantene su empleadonan contento, uni, motiva y cu un gana enorme pa sigui nan pasion den nan trabou na Hospital. Lawrence a demostra su balor pe organisacion, y merecidamente ta sali empleado di luna september 2022! Masha pabien!


text:
Ichelle Oduber-Simon ta invitabo pa hunto repasa e noticianan mas importante di e dia di awe.
Consultorio di Dokternan di Cas, esta Dr. Boderie, Giel y Wever ta cera. Motibo ta cu un di e dokternan aki, specificamente dr. D. Giel, ta e di tres pashent di Aruba contagia cu Coronavirus.
Piloto y Co-Piloto cu tabata den e avion priva cu matricula N834MM cu a yega awe marduga den forma ilegal na aeropuerto, ta deteni. E avion a sali for di Mexico rumbo pa Caracas, Venezuela pero a keda bula riba Aruba y despues a baha sin permiso. Ta investigando awo, kico tabata na plan!
Comerciantenan a cuminsa adapta nan mes riba metodonan necesario/ importante pa tene e comunidad lo mas leu poibel di un brote masal di e coronavirus.
Director di KIA a splica cu dos siman pasa ya caba a cuminsa cu charla pa personal na KIA, den un esfuerso pa tuma tur medida posibel pa evita contagio interno di Coronavirus. Segun e crisis ta canando ta sigui evalua kico otro por haci pa garantisa siguridad den prizon.
Cu pasashi den man, KLM no ta permitie pa aborda avion pa yega Aruba. Dia 9 di maart ultimo el a kita su nomber for di registro civil na Hulanda. Na su yegada na aeropuerto no a permitie pa biaha pa Aruba, apesar cu su paspoort Hulandes ta bisa cu el a nace na Aruba.
Den e discurso nacional dialuna nochi Prome Minister Mark Rutte a uza e terminologia “groepsimmuniteit”, como algo cu por frena e plamamento di Coronavirus. “Esun cu a haya e virus, despues di esey mayoria biaha ta immuun. Mescos antes cu sarampi.


text:
THE BOTTOM- Saba Business Association (SBA) a skibi un karta rabiá ku hopi keho pa direktor di MCB Bonaire i Derek Downes di Windward Island Bank (WIB).
Resientemente a disidí ku tur kliente di Windward Island Bank, ku te asina leu tabata sirbi klientenan na St. Eustatius i Saba, lo bai kai awor bou di MCB Boneiru. Esaki, den un sentido ta lógiko, komo ku MCB Boneiru ta e úniko banko realmente establesé na islanan BES.
Sinembargo e ehekushon ta bai hopi wantá. Tin negoshi ku asta despues di 10 dia despues di e traspaso, no por drenta den nan kuenta ònlain. Tambe tin kliente ku kuentanan eksistente, ku ta apliká pa internet banking, pero esakinan ta wòrdu rechasá, ku konsekuensia ku nan no por yega na nan sèn.
Credit Card
Tin tambe vários problema ku pagonan di Credit Card, ku klientenan a hasi den e dianan di e traspaso. Klientenan ku a paga tin nan kopia di e slep, pero e pago mes no a drenta serka e negoshi ku a duna e servisio òf a bende e produkto.
Banda di esaki, MCB ta trata pagonan pa RBC na Saba, e úniko filial di banko na e isla komo pago pa eksterior, ku tur gastu adishonal ku esaki ta trese kuné. “Esaki, mientras ku RCB no ta kobrando pagonan ku tra drenta manera pagonan for di eksterior”, asina SBA ta reklamá.
Si tur esaki ainda no ta sufisiente, tin tambe e probblema ku MCB ta kobra tur kliente pa gastunan bankario 6% di ABB, mientras ku ABB na St. Eustatius i Saba ta solamente 4% i no 6.
Presidente di SBA, Alida Heilbron, ta pidi atenshon urgente di e bankonan i nan direktornan, pa solushoná e problemanan ku a konstatá. Segun Heilbron, hinter e kambio a bira uno ku por konsiderá komo sumamente frustrante.


text:
WILLEMSTAD – Dia 19 di dezèmber ocho miembro di e gabinete lo pidi despensa pa e pasado di sklabitut. Na Sürnam minister Franc Weerwind di Protekshon di Derecho lo hasi esaki i Promé Minister Marc Rutte na Hulanda. Na komienso di e luna aki ya a sali na kla ku e gabinete lo mustra duele. Esaki lo ta un reakshon riba e kolegio di konseho ‘Dialooggroep Slavernijverleden’. E kolegio aki a boga pa un despensa ofisial di parti di estado ... Lesa mas
Historia
Bishitanan di trabou di Máxima: kas real ta drecha kaminda pa e despensa di sklabitut?
DEN HAAG – Museo Tropikal ta kontentu ku e bishita di reina Máxima na e eksposishon ‘Onze koloniale erfenis’ (Nos herensia kolonial). Ta su di dos bishita di trabou na semehante eksposishon. Caribisch Netwerk ta puntra su mes si kas real ta drechando kaminda ... Lesa mas
Reina Maxima ta bishitá eksposishon ‘Onze koloniale erfenis’
AMSTERDAM – Djamars 22 di novèmber Reina Maxima ta hasi un bishita di trabou na e eksposishon Onze koloniale erfenis den Museo tropikal na Amsterdam. E historia kolonial Hulandes den partinan di Karibe di Reino, Indonesia i Sürnam ta sentral. Tin djes tema ... Lesa mas
Rei Willem Alexander i reina Maxima ta laga investigá nan kolekshon kolonial
DEN HAAG – Rei Willem Alexander i reina Maxima ta bai wak den nan kolekshon privá kua artíkulo nan tin di orígen kolonial, ku posiblemente no ta legítimo den nan posishon òf ku imparsialidat ta obligá nan di duna e artíkulonan bèk. Pa haña sa esei e pareha ... Lesa mas
Ku selebrashon di su di 100 aña di nasementu Boeli van Leeuwen lo ta sentral den Archivo Nashonal na Den Haag
DEN HAAG - Eskritor i poeta Boeli van Leeuwen a nase 10 di òktober 1922 na Kòrsou i lo a kumpli 100 aña e aña aki. Na honor di su fecha natal Dutch Caribbean Book Club huntu ku Archivo Nashonal na Den Haag ta organisá un mèrdia tokante su obra. E ... Lesa mas
Pa último biaha por wak e relato di Tula den Archivo Nashonal na Den Haag.
DEN HAAG - Pa último biaha por mira e relato di Tula den Archivo Nashonal na Den Haag. Asina Archivo Nashonal ta informá Den e relato aki tin notá e kòmbersashon ku Pader Jacobus Schink tabatin na 1795 ku Tula, e lider di loke lo bira e rebelion di katibu ... Lesa mas
A firma kombenio di kultura ku Karibe Hulandes
DEN HAAG – Sekretario di estado Hulandes Uslu di Kultura i Media i e entidatnan públiko di Boneiru, Statia i Saba a sera un kombenio di kultura. Eiden nan ta palabrá ku nan ta tuma e responsabilidat konhuntamente pa infrastruktura kultural di Karibe Hulandes. ... Lesa mas
Gezaghèber Rijna ta risibí buki di historia di religion na islanan ABC
KRALENDIJK- Siman pasá Gezaghèber Edison Rijna a risibí e pastor na Iglesia Aliansa Evangélika Prens di Pas di Nikiboko, Randolf Paula, huntu ku su kasá Miralda Paula. E motibu di e bishita akí tabata pa hasi entrega di e buki ‘E Maravianan di Señor’, esaki ... Lesa mas
Konmemorashon anual di Tula na Kòrsou
WILLEMSTAD – E konmemorashon di Tula ku ta tuma lugá tur aña ta un dia importante pa hopi yu di Kòrsou rònt mundu. Na Hulanda tambe ta organisá diferente enkuentro. E aña aki tur wowo ta dirigí riba e konmemorashon nashonal na Kòrsou djarason anochi, ... Lesa mas
Na nòmber di Parlamentu Europeo Samira Rafaela ta bai pone un krans durante konmemorashon di Tula na Kòrsou
WILLEMSTAD – Parlamentu Europeo tambe ta bai pone un krans durante konmemorashon di Tula djarason benidero. Esei Samira Rafaela, ku ta Miembro di Parlamentu Europeo pa D66 i ku aktualmente ta na Kòrsou, a informá. E inisiativa a sali di Rafaela ... Lesa mas
Mañan lo tin un Dia habrí di e proyekto Curaçao Cultural Landscape
WILLEMSTAD – Fundashon NAAM ta invitá públiko mañan djasabra 30 di ougùstùs 2022 for di 11’or di mainta pa un Dia habrí tokante e proyekto Curaçao Cultural Landscape. Durante e promé temporada di e proyekto studiantenan internashonal i arkeólogonan a hasi ... Lesa mas
Archivo nashonal di Aruba ta alargá kampaña-“3C”
ORANJESTAD – Archivo Nashonal di Aruba, ANA, a alargá nan kampaña-“3C”, ku nan a lansa na luna di yüni, ku seis siman. Durante e kampaña aki ta stimulá públiko pa trese na ANA material históriko den forma di dokumentu, pòtrèt, datonan oudiovisual i digital ... Lesa mas
Grupo di Boneiru ta partisipá den Marcha de Seú na Kòrsou
WILLEMSTAD- Despues di un ousensia di dos aña riba djadumingu Kòrsou a konosé ku Marcha di Seú pa aña 2022. Por a ripará na e entusisamo riba kaya pero tambe den e gruponan, ku tabata tin hopi alegria pa por a bolbe bèk ku e marcha aki. Meskos ku ta e ... Lesa mas
Lektura interaktivo den kuadro di abolishon di sklabitut
KRALENDIJK – Durante di e siman aki Gobièrnu di Boneiru huntu ku diferente partner kultural i ku sostén di ministerio di OCW ta organisá diferente aktividat enkuanto konmemorashon nashonal di historia di sklabitut. E islanan ruman; Aruba, ... Lesa mas
Inishativa di Doei i Chana Diaz a kombertí den evenemento kultural di marka mayó
KRALENDIJK- Un inisiativa di piskadó Doei Diaz i su kasá Chana, den transkurso di e último 20-piku aña a kombertí su mes na un di e evenementonan cultural mas importante di Boneiru: E simadan na honor di Chana ku Doei Diaz. Ounke Doei tabata ... Lesa mas


text:
Torneo di Pasku
BTTB A SERA AÑA 2019 KU UN TREMENDO KOMPETENSHA DI PASKU
Djasabra dia 21 di desèmber Bonairiaanse Tafel Tennis Bond (BTTB) a organisá un kompetensha di pinpòn pa sera aña 2019 huntu ku e miembronan hubenil i senior. BTTB ta mira bek riba un torneo hopi eksitoso mirando e kantidat di partisipantenan hubenil i senior. E sistema di e torneo ta ku hungadónan ta hunga kontra otro i esun ku sali na promé lugá tin e oportunidat pa skohe su premio riba e mesa di premio, sigui e sobra ganadornan di akuerdo ku su posishon final. E aña aki a partisipá 14 hungadó hubenil i 14 senior loke ta sigur un adelanto grandi di partisipante kompará ku e aña anterior. A repartí tantu e seniornan komo e hungadó nan hubenil den tres klase A,B i C. Asina a duna e posibilidat na e hungadónan ku un nivel mas abou pa por kompetí kontra hungadónan di nan mesun nivel. BTTB ta hopi satisfecho ku e kantidat di partisipante i ta mira bek riba un torneo eksitoso. Tambe BTTB a hasi uso di e sistema mundial digital ku ta wòrdu usa durante kompetenshanan internashonal pa konta e skor nan.
Na apertura di e torneo a hiba palabra señor Peter Silbere, hefe di Indebon i tambe señora Giselle Emers den representashon di diputado Kroon. Despues di apertura a kanta himno di Boneiru i señor Junny Vos presidente di BTTB a habri ofishal e kompetensha. Pa 12:30 tur e partidonan a terminá i a invitá tur e hungadónan i e presentenan pa pasa i disfrutá di un dushi almuerso di Pasku. Despues di e almuerso a sigui e resultado nan di kada klase ku ta siguiente. Klase A hubenil 1) Mijuar Nicolaas, 2) Jutian Nicolaas ,3) Yaedien Rosaria. Klase B hubenil, 1) Zhakeer Domacasse, 2) leonardo Mejia, 3) Trinity Janga,4) Angenie Nicolaas, 5) Darjuan Nicolaas i 6) Kyzayah Ramos. Klase C hubenil, 1) Asantenie Nicolaas, 2) Andres Valle, 3) Jeronimo Lont, 4) J’Shua Davelaar i 5) Trevor Janga.
Den e tres klasenan di senior resultadonan tabata lo siguiente: Klase A, 1) Almar Nicolaas, 2), Leo Domacasse 3) Rene Evans, 4) Junny Vos, i 5) Carlos Briceño. Klase B, 1) Shaquil Hazel, 2) Emanuel Lont i 3) Alexander Cicilia. Klase C, 1) Junny van Arneman, 2) Cesar Mejia, 3) Shirley Winklaar, 4) David Rom i 5) Chals Lont.
Junny Vos presidente di BTTB na final a gradisí tur e partisipantenan pa nan partisipashon i tambe a gradisí na su direktiva pa e tremendo trabou ku a wòrdu hasi pa kordinashon, preparashon i dedikashon pa e kompetensha pa asina BTTB por a sera aña 2019 ku su miembronan. Tambe Vos a gradisí tur e spònsernan ku durante 2019 a koperá pa BTTB por a organisá su aktividatnan pa desaroyo di pinpòn. Sr. Vos a deseá tur presente un Bon Pasku i un aña nobo ku hopi bendishon i tur kos bon pa e deporte di pinpòn di Boneiru.


text:
WILLEMSTAD- 20 di desèmber 2021 – Resientemente a tuma lugá firmamentu di e akuerdo pa konstrukshon di e terser fase di e área di rekreashon na Marie Pampoen. E akuerdo a keda firmá pa sr. Hugo Clarinda, direktor athunto di Ofisina di Turismo di Kòrsou (CTB) i sr. Wendell Bonafacio, direktor di Curacaose Wegenbouw Maatschappij B.V. (CWM). E firmamentu di e akuerdo a tuma lugá den presensia di Minister di Desaroyo Ekonómiko, sr. Ruisandro Cijntje.
Den e último añanan por a tuma nota ku a konstruí diferente fasilidat na e área di rekreo na Marie Pampoen. E fasilidatnan aki ta sumamente bon usá pa diferente grupo den nos komunidat i tambe bishitantenan. E desaroyo na e área ta forma parti di un plan maestro pa desaroyá un área di rekreo ku aktividatnan ekonómiko pa e habitantenan di Kòrsou en general i di Marie Pampoen i bisindario en partikular. Na mes momentu e área lo fungi komo un produkto turístiko kaminda e turista por topa ku e hende lokal i eksperensiá nos isla. Den e terser fase di e proyekto lo enfoká riba diferente fasilidat pa rekreo i deporte manera entre otro un playa riba tera ku diferente palapa, diferente posibilidat pa mucha i hóbennan por hunga i dibertí, un área pa fitness den airu liber, un pir, posibilidat pa hasi beach volleyball, 3 kiosko, diferente banki, áreanan pa piknik, edifisio pa tualèt, landscaping, iluminashon, protekshon di kosta i tambe e infrastruktura nesesario pa awa i koriente.
Kordinashon di e proyekto, kual ta finansiá for di fondonan ku a keda fasilitá pa Ministerio pa Desaroyo Ekonómiko, ta den man di CTB. E supervishon di e konstrukshon ta na enkargo di Heren2 Caribbean. E planifikashon ta pa kuminsá ku konstrukshon na komienso di aña 2022.


text:
Kralendijk – Resientemente e “Stuurgroep Zeehavens Bonaire”, konsistiendo di Kolegio Ehekutivo di Boneiru, ministerio di Infrastruktura i Maneho di awa, Port of Amsterdam International i e Tim di Proyekto Haf di Konteiner nobo, a reuní pa aktualisá e diferente desaroyonan pa ku maneho di e wafnan di Boneiru i en partikular mudansa i konstrukshon di e waf nobo di karga.
Maneho aktual di karga i di konteiner no ta sosodé di manera efisiente ni tampoko sostenibel pa desaroyo di Boneiru ku mira riba futuro. Esaki tin komo konsekuensia ku gastunan di operashon ta mas haltu ku mester ta, entre otro dor di e struktura di transporte eksistente i defisiensia den maneho di karga i container. “Desenas di kontèiner, santu i material di konstrukshon ku ta yega komo karga den sentro di suidat, ku ta e kurason sosial i turístiko di nos isla, ta stroba desaroyo,” segun diputado Thielman. “Ademas e haf aktual no por risibí tur barku di karga na un manera efisiente, lokual ta kondusí na gastunan operashonal inesesario i preisnan haltu pa produkto i servisio pa konsumidó.”
For di aña 2018 Kolegio Ehekutivo di Boneiru a stipulá e área di WEB na Hato komo lokalidat di preferensha pa mudansa i konstrukshon di un waf di karga nobo pa Boneiru. Durante e periodo di gobernashon aktual, a firma na 2019 un Kombenio di Koperahon pa Wafnan di Boneiru ku ministerio di Infrastuktura i Maneho di awa. Aki a palabrá tambe ku lo traha un análisis di e kosto i benefisionan riba tereno sosial, e asina yamá “maatschappelijke kosten en batenanalyse” (MKBA), pa konstrukshon di un waf di karga nobo. Resientemente, despues di un evaluashon diligente di e diferente ofertanan risibí, a selektá Ecorys Nederland B.V. pa ehekutá e “MKBA”. E komishon di selekshon a konsistí di e Tim di Proyekto Haf di Konteiner nobo (Projectteam Nieuwe Containerhaven), Port of Amsterdam International i ministerio di Infrastruktura i Maneho di awa.
“Esaki ta marka inisio di e futuro pa maneho di karga nobo na Boneiru, ku finalmente mester resultá den mihó preis i mehorashon di poder di kompra,” diputado Thielman ta deklará. “Esaki ta sigur un paso importante pa determiná e lokalidat di e waf di karga nobo.” Segun e diputado lo inkluí e lokalidat di BOPEC tambe den e evaluashon pa asina determiná e lokalidat definitivo di e waf di karga nobo.
Ecorys tin 10 siman pa finalisá su análisis, pero mientrastantu Gobièrno di Boneiru no ta para ketu. “E siman aki tambe lo publiká e términonan pa hasi un oferta pa e nota di inisio (startnotitie) pa e evaluashon di e impakto ambiental (MER). A base di e MKBA, e MER i e “business case”, Gobièrno lo por tuma su desishon riba e lokalidat definitivo,” diputado Thielman ta finalisá bisando.


text:
Tag Archives: subsidio di salario
Pago di Prima y Loonsubsidie na SVb
Obhecion Decision Final Subsidio di Salario
SVb a cuminsa manda e decision final pa cu e suma definitivo di subsidio di salario pa e lunanan di e programa di subsidio di salario (definitieve toekenning loonsubsidie). Si e compania no ta di acuerdo cu e decision final e tin seis (6) siman desde e fecha ariba e decision pa entrega un obhecion…. Mas Informacion
Parlamento a aproba e ‘Landsverordening tijdelijke loonsubsidie’.
Diamars 30 november 2021 Parlamento di Aruba a aproba e Landsverordening Tijdelijke Loonsubsidie. Cu e aprobacion aki a formalisa e autoridad di SVb pa colecta sumanan di loonsubsidie cu dunado di trabao a ricibi di mas. Despues di e anuncio oficial di e landsverordening aki SVb lo reinicia e procedura di colecta di e siguiente… Mas Informacion
Salario Registra na SVb
Conforme e decreto ministerial (MB 681/20 ; MB 681-B/20) di Subsidio di Salario un di e rekisitonan cu mester a cumpli cun’e tabata e reduccion di oranan di trabao cu entre 0% te cu 40%. Consecuentemente e salario a baha cu e mesun porcentahe. Esaki no kiermen cu e salario pa ora “uurloon” a cambia,… Mas Informacion
Pago di Subsidio di Salario a termina entrante 1 november 2021
SVb Aruba ta anuncia cu e areglo di Subsidio di Salario a termina entrante 1 di november 2021. Esaki ta nifica cu pa luna di november no lo otorga dicho subsidio mas. Punto 11 di e areglo di Subsidio di Salario (MB 681/20) ta mara e pago di subsidio di salario na e sosten di… Mas Informacion
Recordatorio Subsidio di Salario – October 2021
Awe, diaranson 27 di october, ta e ultimo dia cu por aplica pa subsidio di salario pa luna di october Como dunado di trabou bo tin te fin di dia (11:59 pm) pa entrega bo aplicacion. Un dunado di trabou cu ta aplica pa subsidio di salario pa luna di october mester a cumpli cu… Mas Informacion
Subsidio di Salario – October 2021
Desde 21 di october pa 9 ‘or di mainta te cu 27 di october na fin di dia (11:59 PM), dunadornan di trabou cu ta bin na remarke por aplica pa subsidio di salario pa luna di october. Tur dunado di trabou cu ta bin na remarke pa aplica pa subsidio di salario den luna… Mas Informacion
Subsidio di Salario – September 2021
Awe, dialuna 27 di september, ta e ultimo dia cu por aplica pa subsidio di salario pa luna di september Como dunado di trabou bo tin te fin di dia (11:59 pm) pa entrega bo aplicacion. Un dunado di trabou cu ta aplica pa subsidio di salario pa luna di september mester a cumpli cu… Mas Informacion


text:
Oranjestad-Den cuadro di celebracion di Dia Internacional di Tera, Minister Otmar Oduber ta aplaudi e tema escohi e aña aki unda ta honra loke ta e progreso di nos suelonan.
E aña aki UNESCO ta celebrando e di 45 aña cu ta reconoce internacionalmente e dia aki. Pa Minister Oduber ta di suma importancia saliendo for di su maneho pa haci menos uso di kimico pa yuda conserva e salud di nos suelonan.
Ta hopi importante pa aki na Aruba nos educa y guia comunidad y agricultornan riba e importancia pa mantene nos suelonan organico y liber di cosnan dañino cu a largo plazo lo perhudica nos cosecha y cu lo tin un efecto a largo plazo riba esnan cu ta consumi esaki.
Ya caba Aruba ta un di e islanan den region cu por medio di Santa Rosa ta percura cu e proteccion y cuido di nos tera ta na prome lugar.
Pa Ministerio di Sector Primario ta hopi importante pa den cuadro di educacion di nos comunidad percura pa enfoca riba loke ta e concientisacion pa nos ta mas sostenibel pa asina aki conserva nos tera.
Esaki ta un di e tareanan di Santa Rosa, pa asina motiva e plantamento na cas.
Minister Oduber kier invita comunidad completo pa continua e celebracion aki dia 26 di april hunto cu Santa Rosa durante e Mercado di Santa Rosa cuminsando for di 9or di mainta te cu 3or di merdia den ambiente y cu productonan local.


text:
Diamars 26 di Novèmber, ta 33 aña pasa ku sr.Gilberto François (Betico) Croes a fayesé na Utrecht na e edat di 48 aña despues di 11 luna ku el a aksidental trágikamente dia 31 di desèmber 1985 na vispera di entrada di nos Status Aparte. Betico Croes tabata un estadista, patriota y luchadó inkansabel di nos pueblo, un berdadero serbidor di su pueblo y outor di e lucha pa Aruba haya su Status Aparte na yanüari 1986. Betico a realisá e soño y anhelo ku tabata biba den nos pueblo pa hopi aña.
Gobierno di Aruba riba e fecha special aki pa nos pueblo, a konmemorá 33 aña di fayesimentu di Nos Libertador G.F Betico Croes na Santana di Sta. Cruz. Laga nos reflekshoná riba e importansia di e lucha y logro di Betico Croes pa Aruba. Laga nos konserva nos determinashon pa sigui lucha pa no pèrdè loke Betico a lucha p’e pa e libertat di nos dushi Aruba.


text:
“E libertad di expersion cu ta un di nos derechonan fundamental di mas importante cu tin”
1 di September ta dia di prensa. Un dia cu nos ta para keto pa refleha riba e papel importante cu prensa ta hunga den noscomunidad. E trabou di prensa ta basa riba e libertad di expersion cu ta un di nos derechonan fundamental di mas importante cu tin. Prome Minister pa e dia special aki, den conferencia di prensa diamars anochi, a felicita prensaexpresando:
“Na Aruba, prensa ta hunga un papel enormementeimportante, sigur nos ta reconoce cu e lunanan di pandemia di Covid, danki na prensa cu nos mensahe por a yega nos pueblo pa asina nos por a informa nos comunidad y haya e cooperacion di comunidad tambe.
Mi ta gradici cada miembro di prensa, pa semper tey pa nosden nos conferencianan di prensa y pa hiba nos mensahe pa pueblo.
Libertad di expresion, un derecho fundamental, y esaki ta den nos man pa nos cuide, pa nos no abusa di dje, pa nos haci bon uzo di dje pa asina tambe nos por garantisa cu nos tin’e pa hopi tempo mas.
Prome Minister, den nomber di Gobierno di Aruba, a felicitaprensa riba nan dia special. Na final, esnan presente a ricibi un treat y un obsekeo como gradicimento pa e trabou cu prensa ta haci pa nos comunidad.


text:
Comunicado di Prensa
11 di februari 2022
Representante di Reino Hulandes cerca Unionnan Uni na New York, señora Joke Brandt, e fin
di siman aki ta cu bishita di trabao na Aruba. Como prome cita oficial, riba diahuebs 10 di
februari 2022 el a bishita Gobernador di Aruba, Su Excelencia Alfonso Boekhoudt.
E Prome Secretario di Clima y Medio Ambiente, señor Kavish Bisseswar y e Representante Special di
Asuntonan Exterior pa Aruba, Boneiro y Corsou, señor Roelof Buffinga, tambe ta forma parti di e
delegacion. E audiencia a tuma luga na Cas Ceremonial di Gobernador y e delegacion a wordo
acompaña pa señora Jocelyne Croes y señora Ghislaine Nicolaas di Dienst Buitenlandse
Betrekkingen.
E bishita di trabao ta den cuadro di conocimento di e prioridadnan di Aruba relaciona cu temanan
manera entre otro clima. Durante di e audiencia cerca Gobernador a papia tambe tocante e
obstaculonan pa Small Island Development States (SIDS) manera Aruba, encuanto ricibimento di
placa for di fondonan di organisacionnan internacional.
Potret: © Kabinet Gouverneur Aruba


text:
Dutch Caribbean Nature Alliance (DCNA) ta forma koperashon di partner ku Caribbean Islands Manta Conservation Program, un proyekto afiliá di Manta Trust, and Observation.org pa lokalisá manta ku chuchu lokal denter di Hulanda Karibense. Pa medio di reportahe di parti di siudadanonan individual di nan opservashonnan i interakshonnan ku manta i chuchu, sientífikonan ta spera ku asina por siña mas tokante e populashonnan lokal for di e informashon tokante e espesianan misterioso akí.
Manta i chuchu
Manta ku chuchu ta animalnan hopi fasinante i nan entre e bestianan ku tin e serebronan di mas grandi di tur espesie di piská. Apesar ku nan ta presente den lamannan tropikal, suptropikal i den awanan di áreanan ku temperatura moderá rònt mundu, nan ta kore riesgo grandi di ekstinshon, komo víktima frekuente di peska. Sea ku ta kohe nan komo kèch adishonal òf ku nan ta meta di kèch dirigí pa nan wesu di kachete, ku tin basta balor riba merkado pretu i ku hende ta usa den Medisina Tradishonal chines. E populashonnan di e espesienan akí ta birando chikitu, hinkando nan den peliger di ekstinshon.
Manta i chuchu ta algun di e espesienan mas grandi di e famia di “mobula òf ray”, ku ta alkansá tamaño te ku 7 meter hanchu. Te ku algun aña pasá, tabata asumí ku manta tabata un sorto apart di su mes famia, pero awor ta konsiderá nan komo parti di e famia di “mobula”, huntu ku chuchu. A identifiká kaba dos espesie distinto, awor tin probablemente un di tres na kaminda. Manta Oseániko (“Mobula birostris”) ta e manta mas grandi i por haña nan rònt mundu, típikamente den laman ganchu di osean. Bo ta haña manta di ref (“Mobula alfredi”) den Osean Indio i Osean Pasífiko Wèst, mas biaha na rant di kosta i na refnan di koral. A proponé un di tres espesie di manta, e Manta Karibense òf “Mobula c.f. birostris”, i sientífikonan ta trahando pa konfirmá e espesienan distinto. Manta Karibense probablemente ta aparesé den e mesun área geográfiko (=simpátriko) ku Manta Oseániko, nan ta aparesé den Osean Atlántiko, Laman Karibense i Golfo di México.
Tur e espesienan di “mobula” ta komedó ku ta filtra nan kuminda, landando ku nan boka habrí, seftando plánkton zoológiko i “krill” (grupo di kref chikitu) for di awa. Ta konosí ku nan ta hasi uso di téknika kreativo ku ta enserá saltonan akrobátiko pa krea efekto di un tubushi, pa kapturá nan kuminda den e kolumna di awa. Kontrario na chuchu ròk, nan no tin pui òf hak den nan rabu i nan ta kompletamente inofensivo pa hende. Manta i chuchu mester ta konstantemente den moveshon den awa, komo ku nan ta animal ku ta saka oksígeno for di awa dor di koriente di awa ku kore traves di nan kaikai (‘ram-ventilators’) i nan mester landa kontinuamente pa awa kore traves di nan kaikai. Nan por landa ku velosidat hopi rápido pero nan por ta basta kurioso tambe ora tin sambuyadó i hopi biaha nan ta drai rònt pa investigá, espesialmente ora ku sambuyadónan i landadónan ta snòrkel na kalmu den awa!
Manta regularmente ta hasi bishita na ref, partikularmente na stashonnan di limpiesa kaminda piskánan chikitu ta kome kuminda for di kurpa di e piskánan grandi, limpiando asina parasit i kueru morto di nan kurpa. Konosementu di e sitionan akí i registrando bishitantenan regular por yuda sientífikonan haña mas konosementu di e siklonan di bida i patronchi di migrashon di manta. Hopi di e opservashonnan ku a drenta di parti di Hulanda Karibense tabata di manta den akshon di komementu na áreanan di konsentrashon haltu di plánkton.
Por rekonosé un manta komo individual na su patronchi di mancha òf marka riba su banda di barika. Hasiendo uso di pòrtrèt di e manchanan akí, sientífikonan por lokalisá un manta individual despues di tempu, por te hasta pafó di fronteranan internashonal! Tur hende ku un kámara por saka un pòrtrèt di un manta i tur imágen ta yuda sin importá ku ta mustra e patronchi di marka di e manta. Hasta imágennan saká for di riba tera òf for di un boto por yuda den determiná moveshon den temporada di aña i sitionan di konteo.
Rònt di e islanan di Hulanda Karibense a identifiká, “Mobula birostris” (Manta Oseániko) i “Mobula c.f. birostris” (Manta Karibense) i tambe dos espesie di chuchu, “Mobula hypostoma” i “Mobula tarapacana”. E opservashonnan ta parse di ta no frekuente i no pronostikabel; sin embargo, investigadónan ta spera di por amplia nan konosementu ku subimentu di dato i di reportahe.
Menasa grandi di ekstinshon
Apesar ku mantanan ta biba largu, ku un embergadura di tempu di bida di 30-50 aña, e muhénan ta tuma tempu pa desaroyá i bira seksualmente madurá i tin e tendensia ku nan ta haña un yu kada dos pa sinku aña. Menasá dor di peska eksesivo, e espesienan akí a duna muestra di un bahada drástiko den nan sifranan rònt mundu. Afortunadamente for di 2011, ta protehá manta denter di awanan internashonal ku e Konvenshon di Espesienan Migratorio i tambe ku un variedat di esfuersonan di konservashon manera establesimentu di Yarari Santuario na Hulanda Karibense. Hopi di esaki tabata trabou di paisnan ku a realisá e balor ekonómiko ku e espesienan akí por generá, manera hopi turista ku lo biaha for di tur parti di mundu pa wak e animalnan akí ku nan mes wowo. Echo ta ku un estudio a kalkulá ku un solo manta por generá te ku un mion dòler di entrada durante su bida.
Na 2020, International Union for the Conservation of Nature (IUCN) a kambia e status di manta oseániko di vulnerabel pa esun di ta kore peliger di ekstinshon, esaki ta nifiká ku mester di konservashon di nan rònt mundu. E espesienan akí i e probabel terser espesie, ku ta e Manta Karibense, ta e dos mantanan mas tantu opservá den e lamannan di Hulanda Karibense. Ta esensial pa kontinuá di hasi investigashon di e espesienan akí pa protehá nan i nan habitat pa den futuro.
E Proyekto
Huntu ku e Programa pa Konservashon di Manta di e Islanan Karibense, un proyekto afiliá di Manta Trust i Observation.org, DCNA ta trahando riba un katalòg lokal di e populashon di manta i edukashon di e habitantenan lokal i di bishitantenan tokante e espesienan inkreibel akí. Ku reportahe di opservashon i interakshon ku manta na Hulanda Karibense, personanan individual por kontribuí na e banko di dato akí. Por validá kada opservashon hasiendo uso di sea un método outomátiko òf un método manual, spesialmente huntu ku e programa di konservashon di manta ku tin personal ta validá espesienan pa Observation.org.
Manta Trust ta kolekshoná informashon tokante opservashon di manta rònt mundu, i aworakí nan tin mas ku 120 enkuentro registrá den Hulanda Karibense. DCNA ku Caribbean Islands Manta Conservation Program aktualmente ta trahando riba un banko di dato regional di pòrtrèt di identifikashon prosedente di siudadano i sientífikonan. Mas ku 20 manta a identifiká kaba na Hulanda Karibense, anto tin algun fotógrafo ku suerte ku a duna algun di e mantanan aki nòmber. Resientemente, a duna dos Manta Karibense nòmber; Caicai (reportá pa Bas Tol) i Ari (reportá pa Arinae Scharpenberg). Na Aruba, a duna un manta oseániko nòmber di Dushi (reportá pa Danielle de Kool ku Rudolf Ulloa). Den kaso ku abo ta esun di promé ku a saka pòrtrèt di e patronchi di marka i a manda esaki pa e banko di dato, bo ta haña tambe e oportunidat di duna e manta nòmber.
Reportá bo opservashonnan
Por fabor reportá kualke opservashon òf pòrtrèt (nobo òf bieu) di manta ku bo tin, òf kualke otro espesie úniko na https://dutchcaribbean.observation.org. E meta aktual ta pa oumentá e kantidat di registrashon di e kolekshon di dato i pa determiná kua ta e áreanan ku manta tin e tendensia di hasi bishita frekuente na dje. Ku oumento di registrashon, sientífikonan ta spera di por determiná si por tin kualke sitio di konteo òf patronchi di temporada di aña den e área di e islanan Karibense. Observation.org i DCNA lo kompartí boso pòrtrètnan ku investigadónan di Manta Trust; pero bo mes por registrá tambe bo pòrtrètnan i vidionan di kualke parti di mundu direktamente na https://www.mantatrust.org/idthemanta, ku ta un banko di dato internashonal pa lokalisá manta di Manta Trust.
Si bo ta preferá mas informashon, òf pa mas informashon tokante bo opservashonnan, bo por manda pòrtrèt òf vidio (no lubidá di menshoná fecha i lugá) na nicole.pelletier@mantatrust.org. Por manda pòrtrèt tambe via páginanan di medionan sosial di Caribbean Islands Manta Conservation Program riba Facebook i Instagram. Den kaso ku ta manda imágen pa medionan sosial, Instagram en partikular, tag tambe #Caribbeanislandsmanta na esakinan pa ta sigur ku por haña e imágennan fásilmente bèk i por inkluí nan den e banko di dato global.
Nos ta ansioso pa tende di bo enkuentronan i pa por siña mas di e espesienan inkreibel akí den Hulanda Karibense!


text:
Minister di Maneho di gobernacion, Planificacion y Servicio Publico Ornelio Martina den un conferencia di prensa na Corsou a anuncia cu gobierno di Corsou lo bay paga un gratificacion na su trahadonan publico.
Gobienro di Corsou despues di aprobacion di e landsbesluit di gobernador di Corsou a dicidi cu e empleadonan publico den servicio activo for di 15 di juni 2022 ta ricibi un gratificacion pa un solo biaha di 1750 florin.
Esaki lo wordo paga dia 21 di juli 2022 cu ta hunto cu e salaris di Juli 2022. E gratificacion tambe ta conta pa tur esnan cu ta ekibalente na empleado publico, tin exclucion di esnan di Januari 2022 unda cu tin bezonderevrijstelingen van dienst cu ta geschorst of cu tin un straf diciplinario.
Esnan cu ta traha menos ora cu e funcion ta para pe lo ricibi un porcentahe mara na e oranan cu e la traha. E motibonan dicon a duna e gratificacion ta debi cu e crisis social economico ocaciona door di e COVID 19 , e extra trabaonan di empleadonan publico ocaciona door di e ausencia halto di otro coleganan cu ta contagia cu COVID 19, e trayecto di VVU caminda 443 ambtenaar te cu awor a sali for di gobierno sin cu tin remplasante pa haci nan trabao , e extra trabaonan mara na implementacion di e trayectonan di reformacion di e landspakket .
E montante cu mester paga ta reserva den e presupuesto supletorio di 2022 y esaki a keda garantisa pa minister di finansas di Corsou. Prome minister di Corsou 30 di juni 2022 tabata e fecha original cu a pidi indulgencia unda cu a pidi dos siman na e empleado publiconan pa por caba e situacion.


text:
E reunion públiko di Staten ku mester a tuma lugá awe pa (e.o.) aprobá e kredensialnan di Sr. Elhage pa esaki huramentá komo Parlamentario, no a kontinuá pasombra no por a forma kuorem. Si nos wak den pasado, nos ta konstatá ku no ta promé biaha ku esaki ta sosodé. Na 1977 tambe esaki a tuma lugá i despues di intervenshon di Gobernadó i dos kaso den Korte, a bin klaridat.
Después di elekshon pa Staten di Antia riba 17 yüni 1977, Partido Demokrat (DP) ta gana na Kòrsou sakando 6 asiento. MEP di Aruba ta surgi komo ganadó ku 5 asiento. For di un komienso ta surgi problema pa forma un Gobièrnu. MEP mirando ku den un eventual Gobièrnu di DP lo a keda na di dos lugá di importansia (no lubidá ku pa MEP e kos mas importante tabata un referèndum pa sali for di Antia) a pone tur tipo di traba pa e formadó Rozendal (DP). MEP tabata preferá forma ku Frente Obrero (3 asiento) i PNP (3 asiento).
Den Staten pues MEP i Frente a sera kabes den e Staten bieu ku mester a baha i no a koperá pa aprobá e kredensialnan di e miembronan di Staten nobo ku mester a huramentá. Nan no a firma e lista di presensia i konsekuentemente no tabatin kuorem. Pa kibra e impase aki, Gobernadó Leito a firma un Landsbesluit riba 6 òktober 1977 pa fòrsa un reunion èkstraordinario pa trata e kredensialnan riba 10 òktober 1977.
Riba 9 òktober 1977, minister demisionario Godett ta kuminsá un kaso den Korte pa fòrsa Gobièrnu destruí e Landsbesluit di 6 òktober
. Korte ta rechasá e petishon aki. E ta konstatá ku e Landsbesluit ta legal. Riba 10 di òktober 09:00
tur 22 Miembro di Staten tei presente den sala di reunion. Después ku a indiká ku ta akseptá e veredikto di Korte, Frakshonnan di Frente, MEP i e independiente Guillermo Trinidad (ku tabata PPA pero a bula waya) ta bandoná sala. Kredensialnan ta keda aprobá sinembargo i pa 11:00
tur miembro nobo ku eksepshon di 5 di MEP, ta huramenta serka Gobernadó. Algun dia despues MEP ta entamá un otro kaso den Korte kontra e Miembronan nobo ku sigun e partido a keda huramentá a base di un reunion ilegal. MEP ta pèrdè e kaso. MEP tabata notablemente heridá pasombra e, komo e partido di mas grandi di Aruba, a keda pafó mientras su rival PPA si tabata parti di e kabinete Antiyano.
Willemstad, Kòrsou
Like this:
Like Loading...
Author: alexdavidrosaria
Alex Rosaria is from Curaçao. He has a MBA from University of Iowa. He was Member of Parliament, Minister of Economic Affairs, State Secretary of Finance and United Nations Development Programme Officer in Africa and Central America. He is an independent consultant active in Asia and the Pacific.
View all posts by alexdavidrosaria


text:
Oranjestad, Januari 8, 2021
DVG ta desea di aclaria un noticia cu a sali publica den un matutino cu a crea un imprension eroneo. Durante di e conferencia di prensa encuanto e estudio di Cero Prevalencia, prensa a haci pregunta si e test cu ta wordo uza na Aruba, esta e PCR test, si e por detecta e variante nobo di Covid-19 cu a wordo detecta na Inglatera y tambe awor Hulanda, Merca y awor tambe den mas di 40 pais rond mundo. Dr. Daisy Ooms y Epidemiologo Garreth Tromp a contesta e pregunta cu e PCR Test di Aruba por detecta 3 diferente Gene di e virus Covid-19. Den e caso di e mutacionnan di a variante di Inglaterra, un gene ta wordo infecta, pero e PCR di Aruba lo keda detecta e 2 otro gene nan, pa es motibo, ainda por compronde ken ta infecta cu e virus. Ta bon algo normal cu un virus ta muta, e PCR Test cu Aruba ta uza ta hopi sensitivo y ta capta tur e mutacionnan.


text:
E seleccion nacional di U-14 a sali pa Santo Domingo, unda nan ta bay competi den e competencia di Challenge Series di Caribbean Football Union (CFU).
Glen Sambo, Headcoach di U-14, a splica cu nan ta bay competi contra Hiati y St. Kitts and Nevis, y eigenlijk Jamaica tambe pero nan a cay afo. E torneo aki ta di desaroyo y esey ta significa cu e binti muchanan ta bay, mester hunga por lo menos 70 minuut. E ta mas p’e desaroyo cu ganamento. Aunke cu e desaroyo mester trece e ganamento, e enfoke ta riba desaroyo.
E atencion di hoben pa futbol ta sigui crece, specialmente cu e muchanan muhe di U-15 a haci un bunita papel y regresa subcampeon. Di bay c’un team y ta regresa cu premio asina, ta trece reto p’e otronan bin mas halto cu esey.
E academia tin dos aña ta draai y nan a hunga den e campeonato di Arubaanse Voetbal Bond (AVB) c’un team mas grandi cu nan. Nan a hunga contra U-15 y den dos aña di preparacion, nan ta bon prepara y ta bay bataya.
Pa mas lesa TREMPAN.COM.


text:
Mi ta un Arubiano bibando na Hulanda pa 11 aña,
Ora a yega pa mi bin mi pais bek pa biba, dus ma regel tur mi cosnan pa sali foi Hulanda. Ma boek y paga pasashi one way ticket pa Aruba dia 3 maart 2020. Dia 9 maart mi a schrijf uit y dia 17 maart mi mester a bula pa Aruba.
Dia 17 di maart 2020,
ma bay Schiphol y yega tur na gate y eynan KLM a nengami rotundamente pa subi e vuelo. Ni mas con mi a splicanan cu mi ta naci na Aruba, mi ta uitgeschreven di Hulanda y cu mi ta bayendo Aruba pa biba, nan no a laga mi subi vuelo, paso mi no ta un ”ingezetene” di Aruba.
E situacion di mi awoki ta lo siguiente
mi no ta inscribi na NL mas, dus kier men mi no tin adres/ zorgverzekering/entrada, nada. mi no tin derecho riba nada akinan mas.
mi no por schrijf in ningun caminda tampoco
mi a tuma contacto cu Arubahuis, e instancia cu ta suppose di yudami pero nan a laba man y bisa mi cu nan no por haci nada pami
mi a tuma contacto cu mi huisarts, GGD, RIVM y gemeente Rotterdam y tur a bisami cu nan no por dunami ningun verklaring of test pa oronavirus pasobra mi no tin simptomanan.
mi a papia cu assistent di ministro Oduber y ma splica cu mi no ta mind wordo getest/ poni den quarantina pa coronavirus paso mi sa cu mi ta cubri boa di e sanger di Jesus……Amen
Pa medio di e medio ki mi kier a haci un apelacion na gobierno pa lagami bin mi pais bek. Mi No ta infecta!!! y si gobierno no kier core e risico test mi numa.
Instancianan na Hulanda no ta lagami haci e test pa corono virus, locual kiermeen cu mi no por prueba cu mi no ta infecta.
Te ainda mi no a tende nada mas di e assistent di ministro Oduber. Logicamente nan ta mas preocupa cu otro asuntonan.
Pero cu Dios su poder, lo mi no stop di bringa mi caso. Lo mi usa tur e medionan di comunicacion pa pone luz riba e situacion ki.


text:
Oranjestad, Renaissance marketplace: Diasabra algo pa mas o menos 9’or y 45 di anochi presencia di polis ta wordo rekeri na e timekeeper di Renaissance Suites. Pa motibo cu durante un pelea di gang di hobennan, un hoben a wordo hinca cu un arma blanco y tabata herida.
Hoben di 17 aña hinka cu un arma blanco Mesora polis a bay na e sitio y na yegada nan ta bin topa cu un hoben di 17 aña herida, cu un hinka den zij di un arma blanco. Polis na e sitio ta pidi pa asistencia di ambulance y despues cu personal di ambulance a trata e hoben a transporta e hoben pa hospital.
Varios unidad a cuminsa cu un buskeda pa e sospechosonan Tambe na e sitio e agentenan policial ta bin confirma cu enberdad tabata tin un pelea di gang di hobennan y cu esnan cu a tabata involvi den e hinkamento lo a bay for di e sitio caba. Diferente unidad di polis a presenta na e sitio y a cuminsa cu un buskeda den cayanan di Oranjestad, pa e sospechosonan cu lo tabata involvi den e pelea y cu lo a hinka e hoben,
Detencion di tres hoben Den un lapso di mas o menos 10 minuut polisnan ta logra pone man riba 3 hoben y nan edadnan ta entre 16 pa 18 aña. Remarcabel ta cu tur tres hoben tabata bisti na cora y den nan poder nan tabata tin un cuchiu y un machete.
Mesora nan tur tres a wordo deteni y transporta pa Warda di Polis na Playa.


text:
CMB su tecnologia di contactless built den cada SmartCard ta brinda bo e oportunidad pa celebra dianan di fiesta, asina apoyando negoshinan local den forma sigur y sano! Inteligente sigur, cu tecnologia sin contacto pa bo paga cu confiansa den un forma rapido y safe. Bo ta simplemente pone bo tarheta algun seconde cerca di e terminal contactless y bo pago ta wordo procesa. Bo por verifica bo pago riba bo CMB mobile banking app, of CMB online banking.
Stay safe, tap & go cu CMB, bo Amigo!
CMB su tecnologia di contactless built den cada SmartCard ta brinda bo e oportunidad pa celebra dianan di fiesta, asina apoyando negoshinan local den forma sigur y sano! Inteligente sigur, cu tecnologia sin contacto pa bo paga cu confiansa den un forma rapido y safe. Bo ta simplemente pone bo tarheta algun seconde cerca di e terminal contactless y bo pago ta wordo procesa. Bo por verifica bo pago riba bo CMB mobile banking app, of CMB online banking.


text:
ORANJESTAD – Presentacion di Programa di Gobernacion ‘Padilanti’ di Partido di Pueblo Arubano AVP ta parti culminante y nunca haci antes den historia di Caribe Hulandes caminda a consulta cu mas di 1000 persona riba kico nan kier mira den e siguiente gobernacion. E producto di tur consulta y tur dialogo aki ta wordo presenta diamars di 6’or di atardi den Renaissance Conference Center den un Conferencia di Prensa cu ta habri pa publico. Asina ta duna pueblo e plan y e vision pa por sigui padilanti di 2017 pa 2021, lider di partido Mike Eman a splica.
Durante evento di 1000Voz e aña aki a puntra personanan pa enfoca hopi riba locual nan ta sinti cu ta e potencial di Aruba, cua ta e necesidadnan di Aruba awor y e necesidadnan di Aruba pa futuro. Hopi ta e aporte cu a haya for di tur e mesanan ey y durante e simannan aki e comisionnan cu tabata na cabes di redaccion di cada mesa a produci un resultado cu a sigui desaroya den comisionnan mixto di partido AVP.
Ya for di ocho aña atras AVP a bin cu un filosofia di reparti e prosperidad den nos comunidad; reparatietoeslag ta un ehempel di esey, aumento di bijstand ta un ehempel di esey, schoolkinderentoeslag ta un ehempel di esey. Aumentonan reciente atrobe den pensioen, den salario minimo, den reparatietoeslag, den schoolkinderentoeslag, den bijstand den reduccion di prijs di coriente, tur ta ehempel di unda e curason di e partido aki ta palpita y unda kier mira e futuro di pais Aruba.
Un futuro caminda enseñansa ta bay tin un prioridad grandi tanto pa prepara e hobennan pa futuro, como tambe pa sigui cu educacion pa adulto. Lifelong Learning ta bay ta un di e ‘cornerstones’ di e programa 2017-2021. Proyectonan pa garantisa cu cada ciudadano ta haya oportunidad pa yega na su maximo potencial. Entrada mas y miho pa nos conciudadanonan cu ta traha, nos empleado y pensionadonan; nos hobennan cu ta drenta mercado laboral pa nan por haya un parti husto di loke e mercado economico ta provee.
“Laga e mercado aki sigui crece ta aspectonan fundamental pa garantisa cu, riba e stabilidad cu nos a crea cu e ekipo cu nos a bin cune di persona cu tin experiencia y cu a demostra caba, combina cu e personanan cu a drenta awo cu un toke adicional pa seguridad, pa innovacion, pa arte, pa cultura, pa representa new millennials; cada un a wordo escogi pa por tin un ekipo completo di e partido aki pa cumpli cu e futuro di pais Aruba,” asina lider di partido AVP a finalisa bisando.


text:
Oranjestad, Aruba: Diasabra ultimo Refineria di Aruba N.V.
(RdA) a organiza un evento dedica specialmente na e baluartenan di refinacion di petroleo
na Aruba. E lista di invitado tabata consisti di ex-trahadornan di Lago Oil & Transport
Company, Coastal Aruba Refinery, Valero Aruba Refinery y tambe nan respectivo
companianan di Marketing & Supply. E mainta tabata yena cu emocion ora cu coleganan a
reuni na un lugar special—cu ta den parkinglot di ex Esso-club (Nanki) den ora nan di
mainta, pa asina reviva y comparti algun memoria y anectodonan trahando pa decadenan
den refineria.
E team di RdA y Fuels Marketing & Supply Aruba N.V. (FMSA) tambe tabata tey
presente pa asina por a sera conoci mas di cerca cu esnan cu a percura pa mantene
operacional un di e pilarnan economico vital di nos isla. Ta importante pa menciona, cu
varios di e miembronan di e equipo di RdA y FMSA no ta cara nan desconoci den e mundo
petrolero y tabata un placer pa encontra cu nan ex-coleganan.
Pa yama boni bini a cuminsa cu bebida y snack sigui pa un discurso, despues e
invitadonan tabata tin e oportunidad pa combersa cu tur esnan presente. A sigui un brunch
fenomenal y a finalisa e programa di dia cu un discurso duna pa Sr. Alvin Koolman,
Managing Director y CEO di Refineria di Aruba N.V. cu a elabora un tiki riba e compania y
plannan pa futuro. Sr. Koolman a brinda na mes momento e oportunidad pa esnan presente
hasi pregunta riba e structura nobo di Refineria di Aruba y a elabora mas detaya di e
trayecto di negociacion cu a culmina na re-apertura di nos refineria. Awe 93 aña despues
Aruba por disfruta di un fundeshi solido di experiencia danki na esnan cu a crea esaki. Ta
importante pa reconoce nos hende nan cu a traha cu dedicacion pa hiba pais Aruba dilanti.
Durante e evento tabata tin fotografo y camarografo presente pa documenta cada
momento special pa RdA. Hopi tabata e comentarionan positivo. “Danki pa organiza un
evento asina unico aki pa nos”, Sr. Ramon Buckley a comenta ora cu a entreviste riba su
experiencia den refineria na Aruba y den exterior. “Mi ta recomenda tur hoben cu ta
interesa pa traha na Refineria pa aplica, paso ami mes tin recuerdo involvidabel na
refineria, ta loke Sr. Adolf “Dufi” Kock a comenta durante su entrevista. RdA tin intencion
pa organiza mas di e tipo di evento nan aki pa brinda e espacio pa tur experto den mundo
petrolero por intercambia experiencia y ideanan den un ambiente ameno manera tabata e
caso diasabra ultimo.
Gobierno di Aruba a funda Refineria di Aruba N.V. riba 1 di October 2016. RdA tin e
concesion di e terenonan, ta donjo di e facilidadnan, ta supervisa e huurdo, Citgo Aruba
Refinery pa cumplimento di e diferente acuerdonan firma. Fuels Marketing & Supply Aruba
N.V. desde 1 di october 2016 ta resorta bou di Refineria di Aruba N.V.


text:
Anteriormente mi a skibi ku di e trias polítika riba kua nos sistema demokrátiko ta ankrá, e parti ku mihó ta funshoná ta e poder hudisial (Korte). No tin duda. Ku mihó mi kier men ku e poder aki ta basá riba echo, lei i nos konstitushon. Pues e atake shushi di ‘pastornan’ kristian kuestionando konfiabilidat di Korte pasombra esaki ta para pa lei i no e odio ku e kristiannan aki tin kontra di un minoria na Kòrsou, ta lamentabel. Por sierto asina aki demokrasia ta muri; dor di kibra/kuestioná su fundeshinan. https://alexdavidrosaria.wordpress.com/2017/04/19/korte-ta-salbando-nos-demokrasia/
Nos sistema di Korte no ta perfekto. Mi ke trata un di e aspektonan aki, esta kon Korte ta atendé ku su mes fayonan. Ora un notario peka ku su funshon, un ‘tuchtcommissie’ speshal pa notario (ku ta presidí pa e Presidente di Korte) ta disidí kiko mester pasa ku esun ku a faya. Mes kos ta konta pa e profeshon di médiko, abogado, polis i mas. Kiko ta pasa ku un hues ku a faya?
Lagami bai bèk na un kòmbersashon ofishal ku mi tabatin ku e Presidente di Korte siendo (kasi na fin di mi posishon komo) Parlamentario djis despues di e fayo garafal di un hues komisario ku a pone ku un ladron grandi di koper a sali liber. A resultá ku pa falta di plaka i personal huesnan komisario tin biaha tin apenas 30 minüt di tempu pa studia un kaso, promé ku yega na desishon.
Mi no por husga trabou di un hues komisario. Mi pregunta tabata kiko ta pasa ku n’e den e kaso ei? E a/lo keda sanshoná? Kuantu hues a keda sanshoná último tempu? I ken ta evaluá nan funshonamentu?
E kontestanan a sorprendémi. A resultá ku ora algu “straño, inusual òf robes” sosode ta Korte mes, pues nan ku nan, ta evaluá otro. E Presidente di Korte no kier a bisami kuantu biaha esaki a yega di sosodé, tambe e a ninga di bisami kua tabata e sanshonnan ku a yega di imponé den pasado. Mi petishon pa trese un kambio a keda kontestá ku un sonrisa diplomátiko ku ami a mira komo: “Rosaria, peña saka”.
Esaki no por. Trias polítika tei pa balansá (i no separá manera hopi hende ta bisa) poder den nos sistema demokrátiko. E sistema ku mi a deskribí no ta den balansa, e no ta kumpli ku e ‘checks and balances’ ku ta asina importante den un demokrasia, e no ta transparente. I aparentemente no por konta riba Korte pa drecha esaki.
Willemstad, Curaçao


text:
Probablemente lidernan di ISIS ya a huí for di Mosul.
Segun e ehérsito merikano, probablemente e lidernan di ISIS (Estado Islamítiko), a huí kaba for di e siudat irakí Mosul. Aktualmente e siudat Mosul ta ser liberá dor di trupanan irakí ku yudansa di un koalishon internashonal. E general merikano Gary Volevsky, ku ta dirigí e trupanan ku ta ataká e siudat for di tera, a bisa BBC ku tin moveshonnan di ISIS pa sali for di Mosul i ku tur probabilidat tin hopi lider tambe den nan. Na Mosul lo tin entre 3500 pa 5000 guerero di ISIS. Segun Volevsky prinsipalmente stranheronan ku a afiliá na IS ta sigui bringa den e siudat. “Nos ta spera ku hopi stranhero lo keda, pasó kompará ku e guereronan òf lidernan lokal, nan no por sali fásil sin ser opservá. Nos ta spera un bringamentu.
Segun Nashonnan Uní ainda lo tin mas o ménos 1.5 mion siudadano den e siudat di Mosul i IS lo ta usa e siudadanonan komo eskudo humano. E avanse ta lento den diferente pueblo rondó di Mosul, ku ta ser liberá dor di trupanan irakí i kurdo. Segun un bosero di ehérsito irakí, ISIS a sufri pèrdidanan pisá.
Milisia chíita i sunita tambe ta partisipando, meskos ku rebeldenan respaldá dor di Turkia. E koalishon dirigí dor di merikanonan ta sostené e operashon ku atakenan aéreo. Turkia tambe a djòin e koalishon. Segun e promé minister irakí Haider al-Abadi e úniko trupanan ku por drenta Mosul ta e ehérsito irakí i polis nashonal irakí.


text:
Historia ta siña nos cu antes paisnan manera Spaña, Hulanda, Portugal, Francia y Inglaterra a cruza lama of frontera y a invadi y bringa paisnan bisiña of otro paisnan y conkistanan. Nan a tuma gobernacionnan over y a obliga pueblonan pa somete esakinan na nan estilo di cultura, idioma y bandera. Asina aki hopi rasa a wordo extermina y no a keda nada mas di nan cu no ta leyenda, paso delaster un cos cu e invasornan aki por a horta di e civilisacionnan aki, nan a horta. Esaki tabata e “Colonialismo” den antiguedad.
Na Aruba tin un “Colonialismo Moderno” ta tumando lugar. Esaki ta sosode cu cada permiso cu ta wordo extende na un stranhero, kende na su turno NO kier adapta ni na nos cultura ni adopta nos idioma Papiamento como di nan. Nan ta pretende di mantene nan identidad y cultura, siendo di a bandona nan pais di origen pa bin establece nan mes aki pasobra na su pais e situacion ta malo y e ta bin busca un mihor porvenir. Y mientras cu e ARUBIANO ta exigi tiki di respet pa su cultura y su idioma, Arubianonan y otro localnan, ta acusa e ARUBIANO di ta descrimina. Den e ultimo simannan aki nos por mira esaki, particularmente riba medianan social, na unda cu ta purba na snoer boca di e ARUBIANO cu ta pidi atencion pa e problematica di admision aki na Aruba y otorgamento indiscrimina di permisonan.
Pues aki nos ta mira con e maneho di admision ta mas importante cu e maneho di integracion. E palabra integracion den e titulo di e minister di Husticia, ta keda chikito, ya cu nos por mira cu desde e gobierno anterior, e mesun maneho ta sigui, esta pa caba cu e ARUBIANO.
UPP no tin nada contra ningun stranhero, of miembronan di Reino, sea ta Latino, Chines, Portugues, Mericano, Hulandes, Caribense, Corsou, Boneiro, etc. Loke UPP ta contra ta cu e ARUBIANO dia pa dia ta perde tereno, pasobra nos gobiernonan kier hunga e bon samaritano. Tur hende sa bon bon, cu Aruba ta pasando den su peor momentonan, pero toch gobierno y minister di Husticia y di Labor, ta hibando un maneho liberal, di porta habri y duna permiso pa traha aki na Aruba.
Mientras ta bin cu un comision di capacidad di carga, pero pa hustifica cu por traha 4000 camber mas di hotel, Aruba su espacio no ta birando mas grandi. Ta e mesun 192 kilometro cuadra di tempo cu e prome Indjannan cu a bin Aruba nos tin ainda.
Tur esaki ta sosode pa colmo ayuda netamente door di e ministro- y/o gobiernonan cu no ta importa nan un bledo kico ta pasa cu su propio comunidad. Pa e ministro/gobierno no ta importante cu e “ARUBIANO” ta wordo perhudica. E “colonialismo moderno” aki ta manifesta su mes e.o. cu cada stranhero cu obtene un permiso, despues di 3 aña si e kier trece 1-4 familiar cun’e, e por hacie! Esey ta e maneho nobo! Cu esaki “nos” gobierno ta pone cu a lo largo nos ARUBIANONAN lo ta den un minoria y e stranheronan aki lo tin e mayoria. Y despues “nos” gobierno, lo ta “nan” gobierno. Nos idioma, nos cultura, nos identidad lo bai perdi y e ARUBIANO tambe lo pasa pa historia unda aki un paar di aña lo anuncia cu e ultimo “ARUBIANO” a fayece. E maneho anti-ARUBIANO aki lo ta e “Highway to Heaven” pa e ARUBIANO!! Nos lucha ta pa Aruba ta DI y PA e ARUBIANO atrobe. Ta pesey mester para e “Colonialismo” aki. “PARA AWOR !!!!”
Booshi Wever
Lider UPP
Brazil 163
Aruba, 24 oktober 2018


text:
Minister di Asuntonan Economico, Comunicacion y Desaroyo Sostenibel, mr. Geoffrey Wever, ta informa cu Oficina Central di Estadistica a publica infomacion di cifranan di importacion y exportacion over di kwartaal 3 di 2022.
Aruba como economia chikito ta importa mayoria productonan cu cada un di nos ta cumpra den supermercado of tienda. Ta trata di entre otro productonan pa uzo diario manera cuminda y paña te material di construccion. E productonan ta yega Aruba via barconan of avionan di diferente paisnan y ta destina pa produccion y consumo local of Freezone.
Den luna di juli te september 2022, e balor di productonan importa a yega un suma total di Afl. 672 miyon. Di e suma aki, Afl. 639 miyon ta destina pa produccion y consumo local y Alf. 33 miyon via Freezone pa exportacion. Tur productonan ta wordo categorisa den seccionan manera por ehempel productonan alimenticio.
E data over di importacion y exportacion ta brinda e oportunidad pa hasi analisis over di ki tipo di producto ta wordo mas importa for di un pais. Por ehempel segun e balor den periodo juli te september 2022 cement ta e producto cu a wordo mas importa for di Colombia.
Ministerio di Asuntonan Economico, Comunicacion y Desaroyo Sostenibel ta monitor continuamente desaroyo di importacion y exportacion di productonan y su impacto riba economia di Aruba. Di januari te cu september 2022 e balor di importacion total a yega Afl. 1.8 biyon compara cu Afl. 1.4 biyon di januari te cu september 2021.
Pa mas informacion over di cifranan di importacion y exportacion di nos pais por bishita e website www.cbs.aw


text:
KRALENDIJK- Entrante e siman ku ta bin aki, biaheronan for di Boneiru ku ke biaha bai Kòrsou bin bèk, mester tene kuenta ku un gastu adishonal di masomenos 249 dòler pa e diferente tèstnan ku mester hasi.
Esaki ta konsekuensia di e echo ku Kòrsou a pone Boneiru den kategoria di paisnan di riesgo hopi haltu.
Sin antes un biahero por a biaha ku un tèst antígeno ku ta kosta aktualmente masomenos 50 dòler, esaki ta subi bai masomenos 125 dòler pasombra awor mester hasi un tèst di PCR kompletu, ku ta mas karu ku e tèst antígeno.
Dor di e kategorisashon aki, e biahero ta obligá tambe pa hasi un tèst antígeno riba e di 3 dia despues ku ela yega na Kòrsou. E tèst aki ta obligatorio. Pa por biaha bèk pa Boneiru, mester pasa otro tèst di PCR kompletu, ku na Kòrsou en general ta kosta 150 florin, o sea 84 dòler.
Eksepshon
Solamente pasahero ku ta biaha bai Kòrsou dentro di 48 ora por skapa di e gastunan adishonal aki.
Esaki pa motibu ku Boneiru ta permití biahero di sali i drenta bèk ku e mesun resultado di PCR, basta e no ta mas ku 48 ora bieu.
E gastu pa tèst ta bin riba e gastu di pasashi, ku pa hopi hende ta haltu kaba ku un preis promedio di masomenos 170 dòler bai bin. Eaki ta nifiká ku pa mayoria hende un biahe di algun dia pa Kòrsou lo sali masomenos 419 dòler.
Por spera ku e montantenan astronómiko aki, lo tin un impakto negativo riba e tráfiko entre Boneiru ku Kòrsou.


text:
Avenida Milo Croes – Dialuna anochi den careda di 7’or pasa un boksmento ta sosode ariba crusada di ex Kooyman
Un Jeep Wrangler biniendo di Awakatistraat ta subi e crusada di Avendida Milo Croes y dal contra e auto blanco BYD biniendo di pariba.
Debi e impacto e ta manda e auto bente otro banda di caminda.
Un dama den e BYD a resulta levemente herida. Despues di warda un rato polis ta wordo notifica cu na e momento ey no tin ambulance disponibel.
E dama a keda di bay dokter ariba su propio forsa.


text:
Cu awe Noord ta un districto importante y bunita ta danki na e politiconan cu a sali for di cuna di MEP. Politiconan di Noord manera un Felix Flanegien y un Charro Kelly kendenan ta e prome politiconan cu a contribui na embeyece Palm Beach y Boegoeroei como camindanan principal y a construi tur e casnan di pueblo. Ta politiconan manera Ramon Lee cu a percura pa e Compleho Frans Figaroa, Sporthotel, Parke Jaburibari y Centro di Pesca Hadicurari. Tin mas politico cu ta origina di e cuna di MEP y a sigui percura pa e desaroyo di Noord, manera e construccion di scol basico nobo na Kudawecha. Y pa no lubida e Warda di Polis nobo na Shaba.
AVP a lubida Noord
Partido AVP di Emannan hamas y nunca a haci algo pa e pueblo di Noord. Awor den porta di eleccion e integrantenan di AVP ta bolbe bin Noord pa yuda gaña e pueblo aki. Nan ta pasa cas pa cas y trata di gaña nos pueblo, pero e pueblo ta hopi inteligente pa comprende e practicanan manipulativo di AVP. Pues no mester cay den nan trampa. E trampa ta pa nan haya voto di e pueblo di Noord pa nan sigui cu e destruccion di nos pais.
Scol MAVO/HAVO/VWO
AVP su unico deseo ta pa nan keda sinta riba e stoel di gobierno y nan ta kere cu Noord lo por yuda nan. Tur locual AVP a logra pa Noord ta pa kita nos scol di MAVO/HAVO/VWO for di e pueblo aki. Mike y Benny a prefera uza e placa di FDA cu MEP a laga destina pa e scol di Noord pa nan a cumpra tramnan cu no a yuda cu nada. Nan a cumpra klinkers pa ful Aruba, pero nos districto di Noord no a haya ni klinkers. Scol Santa Anna y misa Santa Anna a haya un renobacion bao di gobernacion di AVP y esaki pa motibo di un downdraft cu a afecta e area aki. Y asina mes AVP a destina un gran parti di e placa aki pa paga nan compinchinan.
Habitantenan ta sclama
Pueblo di Noord tin un memoria social grandi y ta corda bon bon ken a traha na bienestar di e pueblo di Noord y ken ta contra pa Noord haya locual e merece pa cu su desaroyo.
Habitantenan di Noord ta sclama tur dia cu diripiente e integrantenan di AVP a corda cu Noord ta existi y nan kier bin piki voto den Noord: “Pueblo di Noord, para fuerte y bisa No na AVP! Ban vota pa nos haya nos scol di MAVO/HAVO/VWO pa nos muchanan di Noord. Ban Vota MEP pa nos sigui desaroya. No keda atras, No tin berguensa, No tene miedo. Lanta para y bisa cu nos por percura pa oportunidad pa henter nos pueblo di Noord”.


text:
coa
-
News
COC y COA a formalisa e deseo pa sigui colabora
Pa varios aña na nivel di e organisacionnan Olimpico di Colombia y Aruba tin un relacion di amistad y apoyo,…Read More »
-
News
Nicole Hoevertsz despues di reunion serca Formador
Secretaria Genreal di COA, Sra. Nicole Hoevertsz despues di e reunion cu formador a duna su declaracion na prensa.Read More »
-
News
ASU, COA, IBISA y SSA a reuni cu Crisisteam
Instancianan deportivo ASU, COA, IBISA y SSA a reuni cu Sra. Sharline Koolman di Crisisteam Diabierna mainta, den un setting…Read More »
-
News
COA hunto cu DVG y IBISA Aruba a bishita Aruba Aquatics Federation
Dialuna atardi, Comite Olimpico Arubano hunto cu Directie Volksgezondheid y IBISA a haci un bishita di cortesia y tambe di…Read More »
-
News
Rosario2019 Beach Tennis Femenino
Duo di beach tennis femenino ta hopi contento di por representa Aruba den e Weganan di Playa Rosario 2019 E…Read More »
-
News
Olympic Day 2018
Exitoso celebracion di e Olympic Day 2018 hunto cu Aruba Bank y IBISA Aruba Awe riba e fecha di 23…Read More »
-
News
Exitoso seminario Anti-Doping
Exitoso Seminario Anti-Doping organisa pa COA hunto cu RADO y WADA. Den e fin di siman tras di lomba, Comite…Read More »
-
News
Chiara ta papia di Clean Athlete
Taekwondista Chiara Petrocchi ta duna su testimonio riba a tema anti-dopahe durante di e Seminario Internacional Anti-Doping na Aruba.Read More »
-
News
Chiara ta participa na seminario Anti-Dopahe
Atleta prospecto den taekwondo, Chiara Petrocchi a papia riba e importancia pa ta un atleta limpi esaki durante di e…Read More »
-
News
Confernecia di Prensa Seminario Anti-Dopahe
Full conferencia di prensa riba e Seminario Anti-Dopahe organisa pa Comite Olimpico Arubano conhuntamente cu WADA y RADO.Read More »


text:
WILLEMSTAD – Refineria di Kòrsou, e doño di e refineria i Marina Real a uni forsa pa saka ‘Vlòt 129’ for di awa.
Esei ta un vlòt di trinta pa ochenta meter ku un peso di ochenta tòn, ku ta den laman banda di Jetty 11, banda di refineria Isla. E opheto ta okashoná peliger pa tráfiko den haf.
Huntu ku e tim di buseo i desmantelahe di Marina Real for di Hulanda a usa e reskate komo ehersisio bou di situashonnan realístiko i ku e retonan nesesario. Defensa a paga pa henter e operashon.
Durante dos siman e tim di ocho persona a traha bou di laman pa desmantelá e opheto. Ta e intenshon pa saka e material otro aña for di awa.
‘Vlòt 129’ ta propiedat di RdK. El a senk algun aña pasá na Jetty 9 durante di trabounan di reparashon. E tempu ei a logra pa mov’é pa Jetty 11. Pero no por a logra e reskate pa motibu di e peso i e distansia.


text:
#1 Kome mas fibra.
P.E. Pera, Awakati, Blueberry, Almonds, etc. Fibra ta yudabo sinti mas yen. Kua ta yuda kubo tin menos gana di cheat i kome kos ku no mester.
#2 Tene bo konsumo di trans fat bou.
Bo kurpa mester fdi vèt. Pero den e diferente tiponan di vèt, transfat ta esun ku menos bo mester di dje. Pensa riba bolo, kuki, pastechi ,etc. No ku bo no tin mag. Solamete kubo tin ku kontrolá.
#3 Alkohòl Si bo ta bebe hopi alkohol, baha man. Menos bo huza, mas miho.
#4 No hasi dimas ku proteina.
Hopi hende a tende ku proteina ta yuda bo sinti yen, kual ta ponebo kome menos. I nan ta huza esei komo eskusa pa kome dimas proteina. Korda ku no ta den karni so tin proteina. Pues tur e karni ei ku tur e sobrá fuentenan kombiná ta bira dimas. I nada dimas no ta bon.
#5 Baha man na suku.
No tin nodi purba stòp kompletu riba un dia. I no tin nodi di stòp kompletu tampoko. Suku den un bon balanse, no ta problema. Den hopi kaso e ta asta yuda, ku bo meta.
#6 Drumi sufisiente.
Nos ta neglisha esaki i pensa riba kuminda so. Pero falta di soño ta baha bo metabolismo i stroba bo kurpa di kima manera mester ta.
#7 Redusi strès.
Tambe nos ta hasi wega ku ne hopi, pero strès ta strobabo di baha di peso. Si bo no por atende mesora ku lokenan ta strès bo, hinka mas aktividat relahante, den bo bida diario.
Laga kalkulamentu di suku, proteina, carbohydrato, vèt, i tur sobrá nutriente den nos man. Pa bo sa ku e ta bon sigur!. ‘Baha peso sin pèrdè bo figura’ ta un programa pa baha barika tambe. Klik e link aki bou pa bo ta aden.


text:
Wacharaka - Un vehiculo bieuw cu ta casi kai den otro. English: A lemon (vehicle).
Wagon - Un vehiculo cu ta wordo husa pa transporta objetonan husando rails. English: Wagon
Wantomba -
- Un popchi traha pa parse un persona, cu ta wordo poni den cunucu cu function pa spanta parha.
- Cualkier popchi of objeto cu ta wordo poni den cunucu cu function di spanta parha English: Scarecrow
Warwaru - Ora biento ta circula y forma un pilar di biento chikito cu ta drei, y e ta consisti di di santo y blachi di mata. Engish: a micro tornado
Watapana - Un mata iconico di Aruba cu semper ta colga den direction di pabou door di e biento cu ta supla constant den direction di pabou. English: Libidibia coriaria
Waya (Wáya) - Un cabuya traha di metal. English: Cable
Waya (wayá) - Ora un persona move su man fei drechi pa rubes continuamente pa causa aire pa move. English: to fan
Wayaba - Falta di salud causa door di bebemento exesivo riba e anochi prome. English: Hangover
Wiltaka - Un reptiel cu tin un cuero na su nek color oranje, conosi tambe como toteki. English: Brown anole